BORBA ZA SRPSKU ZEMLJU, FABRIKE, RUDNIKE Otimaju nam imovinu na Kosovu vrednu 200 milijardi evra\nSlađana Vukašinović, Nataša Korlat\nUslovljavanje Brisela da se Beograd odrekne vlasništva nad Trepčom i Telekomom samo je uvertira u scenario po kojem će se odvijati otimanje srpske imovine na Kosovu i Metohiji, vredne 200 milijardi evra.\nTo će biti cena koja će se platititi zbog neodgovornosti svih vlasti nakon 2000, koje su u bici za sopstveni interes zaboravile na interes države, pa su olako pustile niz vodu sve ono na šta je Srbija imala tapiju. A po katastarskim knjigama tapija je bila na 1.088.699 hektara zemljišta, 1.350 objekata u vlasništvu preduzeća iz Srbije. ali i velikim rudnim bogatstvom. Sve to, sudeći po dosadašnjem razvoju situacije, ostaće u rukama Albanaca. Dušan Janjić, direktor Foruma za etničke odnose, kaže da je sve to deo Briselskog sporazuma i da su reakcije Beograda zakasnele.\n- Što se tiče rešenja za srpsku imovinu na Kosovu i Metohiji, moramo da se držimo onoga što piše u pregovaračkom okviru za pregovore sa EU. A to je da državna imovina, zgrade i ostalo pripadaju Kosovu, imovina državnih preduzeća od 2008. naovamo koja nisu ušla u proces privatizacije pripadaju njima, a sva druga preduzeća pripadaju Srbiji - kaže Janjić.\nMiščević: Problemi oko telekomunikacija mogu da utiču na pregovarački proces sa EU\nVučić: Očekujem nastavak razgovora o telekomunikacijama na Kosovu, pokušaćemo da popravimo\nULTIMATUM SRBIJI Šta EU kaže o pritiscima na Beograd\nProblem je samo što je ostao mali broj takvih preduzeća, ali i zemljišta, koje je 80 odsto uzurpirano od Albanaca i teško da se može vratititi. Teško se mogu vratititi i rudna bogatstva i rezerve, za koje se na Kosovu otimaju svetske kompanije.\nNekadašnji šef ekonomskog tima za Kosovo i Metohiju Nenad Popović kaže u svojoj studiji o imovini na Kosovu da ona nije mit već realnost. Samo zalihe lignita su pete po značaju u svetu i iznose 14,7 milijardi tona.\n- Primera radi, rezerve olova i cinka se procenjuju na 42,2 miliona tona. Započinjanje sa eksploatacijom lignita dovelo bi do otvaranja više od 35.000 radnih mesta i donelo ogromne prihode lokalnom budžetu. U ukupnim rezervama lignita u Srbiji više od 76 odsto nalazi se na Kosovu i ne treba, međutim, zanemariti činjenicu da se u kosovskim rudnicima nalaze i retki metali poput indijuma, kalijuma i germanijuma - kaže Popović.\nI nekadašnji ministar za KiM Goran Bogdanović smatra da je Beograd napravio mnogo grešaka u pregovorima sa Prištinom. U tim greškama, kako kaže, učestvovao je i on.\n- Srbija je, nažalost, grešila na Kosovu devedesetih, kao i posle 1999. godine. Grešila je i vlada u kojoj sam bio. Albanci su uvek govorili da je to samo njihovo i da Srbija nema ništa s tim. Međunarodna zajednica je pitanje naše imovine stavljala u kontekst pregovora Beograda i Prištine - navodi Bogdanović.\nU Privrednoj komori Srbije smatraju da se ne treba bez borbe odreći srpske imovine.\n- Ako pregovorima ne uspe da se ostvari pravo na 200 milijardi evra srpske imovine, država treba da zahteva od relevantnih međunarodnih institucija da se proces privatizacije na Kosovu poništi - kažu u PKS-u.\nS druge strane, kosovski premijer Isa Mustafa kaže da Beograd nema osnova da traži raspolaganje nad rudnim bogatstvom.\n- Rudna bogatstva Kosova pripadaju Kosovu, pa će i rudnik „Trepča“ postati jedinstvena i konsolidovana organizacija države Kosovo - rekao je Mustafa.\nVučić: Očekujem nastavak razgovora\nPremijer Aleksandar Vučić je juče rekao da pitanje imovine Telekoma ima dodatnu dimenziju budući da bi, ukoliko prištinska strana dobije ono što želi, to mogao da bude opasan presedan.\n- Ako je to nešto na osnovu čega će se donositi pravilo u svim drugim oblastima, onda imovina automatski pripada njima, onda možemo odmah da kažemo doviđenja za Trepču, Gazivode, Valač i sve drugo što je za naš narod od izuzetnog značaja. Pokušaćemo da vidimo možemo li nešto da popravimo ili je to sve oko imovine, kako se laički kaže, zakucano - rekao je Vučić.\nPremijer Srbije Aleksandar Vučić izjavio je da očekuje nastavak razgovora o telekomunikacijama na Kosovu i Metohiji sa evropskim zvaničnicima i predstavnicima Albanaca sa Kosova tokom kojih će “pokušati da poprave situaciju”.\n- Imaćemo još mnogo kontakata, pokušaćemo ako možemo nešto da popravimo i da vidimo da li je tu sve zakucano - rekao je Vučić novinarima u Senti.


Back REPORTAŽE AKTUELNO Na Dan pobede u fokusu Budućnost Evrope\npetak, 10 maj 2019 09:39\n- Za mene mladi nisu budućnost, za mene su mladi sadašnjost, tako da je veoma važno što se u okviru projekta „Novi Sad 2021“ pažnja posvećuje i ovoj temi i teži da se što više uloži u uključivanje mladih. Mladi su puni ideja, energije, talenta i to je jedini način da se oni na najodgovorniji način uključe u izgradnju naše budućnosti, budućnosti Novog Sada, Srbije i Evrope - smatra Kvadlih Mihailović.\nPočetak nove platforme, obeležiće panel diskusija „Mladi i evropsko kulturno nasleđe“, koja će se baviti pitanjem uloge mladih u zaštiti i prezentaciji lokalnog i evropskog kulturnog nasleđa. Takođe, biće predstavljeni i rezultati međunarodnog projekta „S.P.A.C.E.\n- Street Participation for Active Citizenship in Europe“ čiji je jedan od partnera i Fondacija „Novi Sad 2021“. Projekat je obuhvatio ulične debate u 14 evropskih gradova u okviru kojih su mladi iznosili mišljenje o budućnosti Evrope. Zatim će predstavnici OPENS 2019 predstaviti šest ideja mladih za budućnost Evrope nastalih u okviru projekta „50 ideja za Evropu - Novi lideri, nove mogućnosti“.\n- Treba uključiti mlade u proces donošenja odluka, treba im dati priliku i šansu i ne samo deklarativno već i stvarno, kroz aktivnosti i programe koje sprovodimo. Kada mlade uključimo od početka u proces, kad im damo odgovornost i kada sa njima razgovaramo na nekom jednakom nivou, možemo da očekujemo sjajne rezultate - istakao je ovom prilikom koordinator OPENS 2019, Vukašin Grozdanović.\nU sklopu pokretanja nove programske platforme u kulturnoj stanici Svilara biće izvedena interkativna predstava Forum teatra „I šta ćemo sad“, koja se bavi pitanjem „Otići ili ostati?“. Takođe, biće prezentovan i program „Evropsko mentorstvo“, namenjen srednjoškolcima i studentima. Narednih mesec dana, u sklopu programske platforme „Budućnost Evrope“, Novosađane očekuju mnogobrojni događaji, radionice, festivali koji će uključiti mlade na različite načine kako bi oni sami bili deo drugačijih kulturnih sadržaja, te kreirali novu kulturnu sliku našeg grada.\nU narednim danima, najmlađi će moći da se priključe cirkuskim radionicama koje će biti održane 10. maja u Kulturnoj stanici Eđšeg, koja će 11. i 12. maja biti domaćin festivala „Dani fantazije“ - najvećeg festivala epske i naučne fantastike u Vojvodini. U subotu, 11. maja, u Kulturnoj stanici Svilara biće izvedena predstava „Povuci - Potegni“ koja obrađuje temu evroskepticizma, a nastala je na osnovu višemesečnog istraživanja učesnika kroz radionice realizovane u okviru međunarodnog projekta „EYE-Net“ čiji je partner Fondacija „Novi Sad 2021“.\nEđšeg će 14. maja ugostiti Festival mladih neafirmisanih umetnika, a dan posle deca će imati priliku da se okušaju u Likovno-edukativnim radionicama koje će u ovoj kulturnoj stanici biti organizovane svake srede od 18 časova sve do prve nedelje juna.\nSliku o promišljanju budućnosti Evrope svakako će upotpuniti Forum „Kreativna Evropa“ čiji je cilj izučavanje i prezentacija novih metoda međunarodne kulturne saradnje. Forum će biti održan 16. i 17. maja u kulturnoj stanici Svilara. Svi zainteresovani koji žele da prisustvuju Forumu, mogu da se prijave do 10. maja putem sajta Forum „Kreativna Evropa“: http://bit.ly/prijava_kreativnaevropa.\nTekst: Novi Sad 2021 European Capital of Culture


17.02.2020 / 13:59 BiH - Sarajevo\nMVP BIH / Vijesti.ba\nMinistarstvo vanjskih poslova BiH je u sklopu svojih aktivnosti započelo sa aktivnom implementacijom obaveza koje proističu iz dokumenta Pregled odbrane BiH u dijelu koji se odnosi na isključivu nadležnost MVP-a, ali i obaveza koje Ministarstvo dijeli sa ...\n... drugim institucijama.\nU okviru Ministarstva formirane su radne grupe koje su zadužene za realizaciju ciljeva Programa reformi BiH 2019-2020. Sa Ministarstvom sigurnosti BiH i Ministarstvom odbrane BiH već su provedene određene međunarodne i regionalne aktivnosti vezane za sveobuhvatnu kontrolu malog i lakog naoružanja (SALW) te predsjedavanje Stalnom radnom grupom Subregionalne konsultativne komisije Sporazuma o subregionalnog kontroli naoružanja (Aneks 1B, član IV, Opšteg okvirnog sporazuma za mir u BiH).\nMinistrica vanjskih poslova BiH dr Bisera Turković podsjeća javnost da je Program reformi BiH prihvaćen od strane NATO-a. Ovaj dokument se smatra u potpunosti operativnim i NATO očekuje od BiH njegovu punu implementaciju, odnosno ispunjavanje onoga na šta se BiH obavezala slanjem ovog dokumenta u sjedište NATO-a u Briselu. „Politički komitet NATO-a je svojim zaključcima od 16.01.2020. godine, prihvatio predloženi Program reformi BiH, o njemu se predstavnici NATO-a više neće izjašnjavati već će aktivno pratiti njegovu implementaciju.“\nMVP BiH apeluje na sve nadležne institucije u BiH, kojima su dokumentom Program reformi BIH povjerene obaveze i zaduženja za realizaciju zadanih ciljeva, da pristupe provođenju aktivnosti kako bi mogli blagovremeno informisati javnost i nadležne o dostignutim ostvarenjima na predstojećim sastancima zvaničnika BiH i NATO-a.\nUjedno Ministarstvo obavještava institucije koje participiraju u radu Komisije za NATO integracioni proces BiH da Komisija nastavlja sa redovnim aktivnostima iz svog djelokruga rada, te poziva institucije koje su delegirale članove u rad iste da blagovremeno notificiraju ukoliko je došlo do izmjena imena njihovih članova Komisije.\n11:21 KORONAVIRUS U RS 86 novih slučajeva zaraze, preminula jedna osoba


GORAN RAKIĆ NAKON POBEDE SRPSKE LISTE NA KIM: ''Predsedniče Vučiću, veliko HVALA iz Severne Mitrovice'' - Srbija UŽIVO\nGlasanje, Foto: Profimedia\nHvala i predsedniku Aleksandru Vučiću koji je pokazao da svi koji misle protiv svog naroda i države nikada neće dobiti poverenje građana.\nGoran Rakić, potpredsednik Srpske liste, oglasio se nakon pobede Srpske liste na Kosovu i Metohiji.\n– Na današnjim izborima pokazali smo snagu i slogu. Želim da obavestim građane da su građani Srpske liste pobedili u svim opštinama. U ovoj borbi smo bili svi zajedno i želim da ponovim da se borimo za ZSO. Ukoliko ne bude ZSO neće biti ni kosovskih institucija. U Severnoj Mitrovici ostvareni su najbolji rezultati do sada. Hvala i predsedniku Aleksandru Vučiću koji je pokazao da svi koji misle protiv svog naroda i države nikada neće dobiti poverenje građana. Predsedniče Vučiću veliko hvala iz Severne Mitrovice – istakao je on.\nPOVEZANE TEMEGlasanjeGoran RakićKosovo i MetohijaSremska mitrovicaSrpska listaVesti\nJEZIV SUDAR AUTOBUSA I AUTOMOBILA NA NOVOM BEOGRADU: Svuda rasuto staklo\nKSENIJA JE NESTALA PRE 40 DANA: Potraga još uvek traje, ronioci Žandarmerije pretražuju Dunav\nRIK na 3,75 odsto obrađenih biračkih mesta: SNS 53 %, SPS – 13, UZP – 6,6 %; Vučić 71%, Ponoš 8,8 %\nIZLAZNOST DO 19 ČASOVA: Ovo su najnoviji podaci CESID/IPSOS\nPRESEDNIK SRBIJE GLASAO: Vučić obavio građansku dužnost


Seljacima i selu trebaju njihovi poslanici i odbornici u skupštinama - Svrljiske novine\nSeljacima i selu trebaju njihovi poslanici i odbornici u skupštinama\nU nedelju 09. oktobra 2011. godine, u prostorijama gradskog odbora Ujedinjene seljačke stranke u Nišu, održana je sednica Predsedništva Ujedinjene seljačke stranke na kojoj su prisustvovali predstavnici iz cele Srbije. Predsedništvo Ujedinjene seljačke stranke bavilo se analizom aktuelne političke situacije u državi i aktivnostima vezanim za predstojeće parlamentarne izbore na svim nivoima. Predsednik Ujedinjene seljačke stranke Milija Miletić je, pre sednice\nPredsedništva, izjavo da se i USS priprema za samostalan nastup na predstojećim izborima i da će, u pojedinim sredinama gde je stranačka infrastruktura ojačala, sigurno ostvariti dobar izborni rezultat. On nije isključio ni mogućnost neke predizborne koalicije na republičkom nivou,\nali uz predhodno jasan dogovor o očuvanju identiteta stranke koja želi da bude autentični politički reprezent sela i seljaka u Narodnoj skupštini.\nUkoliko USS bude imala koalicione partnere, jedini cilj u narednom periodu, biće da prihvate program i zalaganje Ujedinjene seljačke stranke u delu poljoprivrede, što se konkretno odnosi na uvećanje budžeta poljoprivrede, najmanje tri puta, kao i da se poljoprivrednicima koji imaju registrovana poljoprivredna gazdinstva, obezbede sredstva za dalji rad a sve to kroz povezivanje radnog staža, pa makar i minimalnom uplatom. Ujedinjena seljačka stranka se takođe zalaže da robne rezerve ne budu kao do sada u mesu već u živoj stoci. Treća stavka je vezana za očuvanje Zadrugarstva, što je i jedan od veoma bitnih faktora za poboljšanje poljoprivredne proizvodnje a ujedno i samim tim zaustaviće se odlazak Zadruga u stečaj, kao što je to do sada bio slučaj. Takođe Ujedinjena seljačka stranka će se zalagati za razliku u isplatama poljoprivrednih subvencija koje se odnose na brdsko planinska, u odnosu na ravničarska područja.\nU nastavku sednice usvojena je i inicijativa predsednika Ujedinjene seljačke stranke Milije Miletića za održavanje Skupštine USS, koja će se održati do kraja ovog meseca.\nPrevPrethodnaNiz pobeda se nastavlja\nSledećaDS i SPO kritikujuNext


Oni su u zahtevu poslatom Specijalnom sudu u Hagu predočili da dokaz koji je iznelo Tužilaštvo u prilog ne puštanja Veseljija na slobodu, a to je intervju sekretara Organizacije veterana OVK Fatona Kljinakua, "nije relevantan za njegovo zadržavanje u pritvoru", prenosi Gazeta ekspres.\n- Moli se sudija za prethodni postupak da naredi privremeno puštanje Veseljija sa ili bez predloženih uslova - navela je Veseljijeva odbrana, koju zastupa britanski advokat Ben Emerson.\nKako se navodi, u prethodnom slučaju, kada je advokat odbrane pisao samozvanom direktoru tzv. "kosovske policije", on nije predložio detaljan spisak uslova.\nKadri Veselji Kosovo i Metohija lažna država Kosovo OVK


MyCity » Kultura i umetnost -> Likovne umetnosti » Vest: Izložba "Sto godina srpske umetnosti"\nPoslao: 17 Avg 2009 17:16\nPunih šest godina Narodni muzej u Beogradu zatvoren je za javnost. I dok preko 400 000 eksponata naše najznačajnije umetničke i arheološke zbirke skuplja prašinu u depoima, uvek je radosna vest da su neke od tih slika privremeno pošteđene takve sudbine. Nakon gostovanja u Nacionalnom umetničkom muzeju Rumunije postavka sa reprezentativnim delima naših najznačajnijih umetnika biće predstavljena i u Beogradu, u Galeriji SANU, tokom septembra i oktobra 2009. godine. Izložba je ograničena na period od 1850. do 1950. godine, te predstavlja najznačajniji period slikarstva zastupljen u zbirci Narodnog muzeja.\nPoslao: 27 Avg 2009 09:37\nIzložba remek-dela poznatih slikara, koja se čuvaju u zbirkama Narodnog muzeja u Beogradu, biće predstavljena pod nazivom „Vek srpske umetnosti – slikarstvo u Srbiji 1850–1950” od 7. septembra do 18. oktobra u Galeriji SANU u Beogradu.\nViše na: http://www.politika.rs/rubrike/Kultura/Vek-srpske-umetnosti-u-Beogradu.lt.html\nUkupno su 800 korisnika na forumu :: 26 registrovanih, 4 sakrivenih i 770 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., amaterSRB, Arhiv, bojank, BSD, cikadeda, croato, Doca, dogodine, Drug pukovnik, Duh sa sekirom, mercedesamg, Mercury, Mikulino, Mixelotti, nuke92, Oscar2, piton, pristinski korpus, Regrut Boskica, shaja1, sizif, Snorks, theNedjeljko, trutcina, zveki63


Policija radi na utvrđivanju činjenica u slučaju suvlasnika lista „Glas Podrinja“ sveštenika Bogdana Simanića zbog pretnji upućenih novinarki Aleksandri Delić, dopisnici „Večernjih novosti“ iz Šapca.\nAleksandra Delić kaže da očekuje brzu reakciju policije, tužilaštva, ali i javnosti na takvo ponašanje.\nOna je u „Večernjim novostima“ objavila da je protiv vlasnika „Glasa Podrinja“ Bogdana Simanića i Slobodana Teodorovića šabačka policija podnela krivičnu prijavu zbog sumnje da su zloupotrebili službeni položaj. „Večernje novosti“ pišu da je Simanić poslao preteću poruku, nakon čega je, uz konsultaciju sa redakcijom, novinarka podnela prijavu.\nPosle pretnji Aleksandri Delić juče su reagovala i novinarska udruženja i zatražila od šabačke policije da zaštiti dopisnicu „Večernjih novosti“.\n- Zbog pretnji Aleksandri Delić iz Šapca najverovatnije će vanredno zasedati gradski Odbor za bezbednost. Nedopustivo je da neko preti bilo kome, a posebno novinaru - izjavio je za „Blic“ Živojin Vuletić, predsednik gradskog Odbora za bezbednost.


Cene ugostiteljskih usluga uvećane su za 9,7 odsto - Biznis i Finansije\nHome\tVestiEkonomija\tCene ugostiteljskih usluga uvećane su za 9,7 odsto\nU odnosu na prosek iz prošle godine, rast cena u ovom sektoru iznosi 7,5 odsto.\nPrema podacima RZS-a, za godinu dana najviše su poskupele salate, 12,9 procenta, slede variva sa rastom od 11,5 i alkoholna pića koja su skuplja za 11 odsto.\nRastu cena najviše odlevaju pečenja i jela po porudžbini, čije cene beleže rast od “svega” 8,7 odsto, slede bezalkoholna pića sa rastom od 9,9 odsto kao i gotova jela koja su skuplja za 9,7 odsto. Istovremeno, i prenoćišta su podigla cene i to za 8,2 procenta.\nU odnosu na republički prosek, cene ugostiteljskih usluga u Vojvodini porasle su više, i mereno u aprilu ove, prema istom mesecu prošle godine, rast iznosi 15 odsto. Najviše je poskupela hrana, za 17,8 odsto, alkoholna pića za 14,5 a bezalkoholna za 11,7 procenta. U Vojvodini su prenoćišta u tom periodu uvećala cene za 5,1


Rusija spremna da posreduje između Izraela i Palestine - Sputnjik Srbija\n10:36 26 Maj 2020\n14:09 24.12.2016 Preuzmite kraći link\nRusija je spremna da u Moskvi ugosti lidere Izraela i Palestine za pregovore, navodi se u saopštenju Ministarstva spoljnih poslova Rusije.\nPutin i Netanjahu o obnovi dijaloga Izraela i Palestine\nU ruskom Ministarstvu su istakli da je rešenje palestinsko-izraelskog sukoba moguće samo kroz direktne pregovore bez preduslova između Palestinaca i Izraelaca.\n„Upravo na to su usmereni napori Rusije koja će nastaviti da energično promoviše pregovarački proces kao učesnik bliskoistočne ’četvorke‘ međunarodnih posrednika“.\n„Takođe bismo želeli da podsetimo na našu postojanu spremnost da u Moskvi prihvatimo lidere Izraela i Palestine. Nadamo se da će fokus strana na konstruktivnoj saradnji i napredovanje u rešenju za bliskoistočno pitanje prevladati već u bliskoj budućnosti“, navodi se u saopštenju ruskog ministarstva.\npregovori, Ministarstvo spoljnih poslova Rusije, Palestina, Izrael


Užas u Bijeljini: Dijete poginulo u nesreći, roditelji pokušali da mu pomognu, pa i njih udario auto - UGLJEVIK.INFO\nUžas u Bijeljini: Dijete poginulo u nesreći, roditelji pokušali da mu pomognu, pa i njih udario auto\nDijete (14) iz Bijeljine poginulo je, a njegov roditelji su teško povređeni kad su u ulici Kulina bana u Bijeljini u njih udarila dva automobila, čiji su vozači pobegli s mesta nesreće.\nPolicija je odmah krenula u potragu za nesavesnim vozačima i jedan od njih je pronađen i uhapšen dok se za drugim i dalje traga.\nTragedija se dogodila sinoć oko 22 sata. Kako je potvrđeno u policiji, jedno vozilo je na ulici udarilo u dete, koje se kretalo putem. Dete je palo kao pokošeno, a nesavesni vozač se nije zaustavio da mu pomogne, već je odmah pobegao s mesta udara.\n– Dečaku su u pomoć pritekli roditelji, koji su na putu pokušavali da mu ukažu pomoć, a onda je u njih udario drugi automobil, čiji je vozač, takođe, pobegao. U udaru oboje su teško povređeni. Prema trenutnim informacijama nisu životno ugroženi – kaže izvor iz policije\nNačelnik Perić čestitao sugrađanina krsnu slavu opštine-Svetu Petku Paraskevu


Inovia pomaže u ublažavanju posledica vrusa korone - Izazov\nNovi magazin 30. juna 2020. 16:00\nNajveće svetske farmaceutske kompanije okupljenje u Udruženju proizvođača inovativnih lekova Inovia su spremne da rade zajedno sa nadležnim državnim institucijama na definisanju potreba zdravstvenog sistema u oblasti lekova u Srbiji u narednim mesecima, kako bi bilo obezbeđeno kontinuirano snabdevanje savremenim terapijama i što efikasnije lečenje pacijenata.\nInovia predlaže da se kroz intenzivnu komunikaciju države i članica udruženje Inovia definišu operativni koraci u pravcu očuvanja stabilnosti tržišta lekovima u ovim izazovnim okolnostima i da se utvrde druge potrebe zdravstvenog sistema gde bi farmaceutska industrija mogla da pomogne.\n„Budući da se kao i u drugim zemljama regiona i kod nas i dalje pojavljuju novi slučajevi COVID-19 pacijenata, inovativna farmaceutska industrija želi još jednom da istakne spremnost da u partnerskom odnosu sa državom nastavi da doprinosi ublažavanju posledica pandemije koronavirusom na zdravstveni sistem Republike Srbije. Kao industrija čija je prevashodna odgovornost prema pacijentima, želimo da od državnih institucija čujemo šta će biti najveći izazovi koji nas čekaju u narednom periodu, kako bi se obezbedilo da terapija stigne do svih, a pogotovo onih pacijenata gde je primena savremene inovativne terapije u direktnoj vezi sa ishodima lečenja“, kaže dr Bojan Trkulja, direktor Udruženja proizvođača inovativnih lekova Inovia.\nOd početka pandemije članice Inovie su se, osim prevashodne brige da se obezbedi kontinuirano snabdevanje našeg tržišta svim neophodnim lekovima, maksimalno potrudile da pruže značajnu pomoć našem zdravstvenom sistemu kroz finansijske donacije, donacije lekova, zaštitne opreme i medicinskih uređaja, ali i kroz pružanje tehničke podrške zdravstvenim ustanovama i udruženjima pacijenata.\n„Dok proizvođači inovativnih lekova na globalnom nivou ulažu velike napore u istraživanje i razvoj dijagnostike i novih lekova i vakcina protiv koronavirusa, inovativne farmaceutske kompanije su pokazale da su snažan partner zdravstvenog sistema Srbije i da i u najtežim trenucima pronalaze način da konkretnim potezima pomognu zajednicu u kojoj rade“, kaže dr Bojan Trkulja, direktor Udruženja Inovia.


Šefovi se kladili koliko će imati zaraženih radnika\nTanjug 20. novembra 2020. 00:55\nVAŠINGTON – Nadzornici u Ajova Tison Fuds, velikoj američkoj kompaniji za preradu mesa, navodno su se kladili koliko će se radnika zaraziti korona virusom dok je epidemija besnela na proleće.\nU tužbi koju je podneo sin zaposlenog koji je preminuo od kovid-19 tvrdi se da je kompanija pokazala „bezobzirno nepoštovanje bezbednosti radnika”, prenosi BBC.\nIsidro Fernandez, koji je umro u aprilu, bio je jedan od preko 1.000 radnika zaraženih u postrojenju.\nKompanija Tison, koja je pokrenula istragu, saopštila je da je „izuzetno uznemirena“ zbog optužbi i da je suspendovala pojedince koji su navodno umešani.\nTison Fuds zapošljava oko 100.000 radnika širom zemlje. Najmanje pet zaposlenih u objektu Vaterl, u Ajovi je umrlo, navodi AP.\nPrema sudskim dokumentima, okružni šerif je kompaniji savetovao da isključi postrojenje, jer se zaraza proširila ovog proleća, ali se to nije dogodilo.\n„Otprilike u to vreme, okrivljeni Tom Hart, direktor pogona u objektu Vaterlu, organizovao je fond za kladionice za nadzornike i menadžere kako bi se kladili koliko će zaposlenih imati pozitivan test na kovid-19“, navodi se u tužbi.\nJedan od menadžera je navodno „nadzornicima izričito naložio da ignorišu simptome kovid-19“, a jednom od radnika rekao:“ Svi imamo simptome. Imate posao koji morate da obavite“, prenosi BBC.\nPostrojenje je privremeno zatvoreno 12. aprila nakon niza slučajeva, a Fernandez je umro 26. aprila od komplikacija prouzrokovanih kovidom-19, navodi se u tužbi.\nU to vreme, predsednik kompanije Tison Fuds Džon Tison objavio je oglase na celoj stranici u Vašington Postu i Njujork Tajmsu kako bi upozorio da se „nacionalna zaliha hrane krnji“.\n„Kako se postrojenja za preradu svinjetine, govedine i piletine prisiljavaju na zatvaranje, čak i na kraće vremenske periode, milioni kilograma mesa nestaće iz lanca snabdevanja“, napisao je on.\nA kasnije tog meseca, predsednik Donald Tramp naredio je pogonima za preradu mesa, uključujući Tison’s Vaterlo, da ostanu otvoreni kako bi zaštitili nacionalnu zalihu hrane usred pandemije. Pozvao se na zakon korejskog rata iz 1950-ih, kojim je naloženo da postrojenja i dalje funkcionišu, usred industrijskih upozorenja o naprezanju u lancu snabdevanja.\nU izjavi od četvrtka, Tison je rekao da je njegov „glavni prioritet“ zdravlje zaposlenih i da je uložio „stotine miliona dolara“ u američke objekte od početka epidemije, stavljajući zaštitne mere poput temperaturnih skenera i pregrade za radne jedinice.


LSV | Produženje grejne sezone je dobra vest\nNovi Sad, 29. maj 2019 - Nakon umanjenja majskih računa za grejanje, produženje grejne sezone u Novom Sadu je još jedna dobra vest.\nGradski odbor Lige socijaldemokrata Vojvodine pozdravlja odluku Gradskog veća kojom će grejna sezona ubuduće trajati od 1. oktobra do 15. maja ukoliko to bude neophodno.\nPodsetimo, Gradski odbor LSV Novi Sad je na sednici održanoj 10. maja odlučio o pokretanju inicijative za izmenu Odluke o snabdevanju toplotnom energijom iz toplifikacionog sistema Novog Sada.\nTom prilikom, konstatovano je da Novosadska toplana zbog redovnog remonta posle grejne sezone nije bila u mogućnosti da snabdeva toplotnom energijom korisnike na teritoriji grada.\nMeđutim, zaključeno je i da su klimatske promene sve intenzivnije i da bi zbog njih trebalo prilagoditi Odluku o grejanju koja je stara nekoliko decenija.\nOdluka Gradskog veća da tako i bude je samo jedan u nizu primera kvalitetnog rada u interesu građanki i građana Novog Sada.


Došao je „Crni petak“ - Sputnjik Srbija\n22:50 19 April 2021\nDošao je „Crni petak“\n19:48 23.11.2018 Preuzmite kraći link\nDošao je „Crni petak“... Ovako to izgleda u SAD!\nLast update: 22:44 19.04.2021\nPriprema za Paradu pobede: Ruski „iljušini“ proleteli iznad Podmoskovlja /video/\nAvioni vojno-transportne avijacije Il-76 proleteli su nebom Moskovske oblasti u okviru priprema za vazdušni deo parade koja će biti održana u čast 76. godišnjice pobede u Drugom svetskom ratu, saopštila je televizija „Zvezda“.\nLast update: 19:45 19.04.2021\nTorpedni bombarder sleteo na plažu, ljudi gledali u čudu šta se dešava /video/\nAvion iz Drugog svetskog rata morao prinudno da sleti na plažu u Floridi nakon što mu je otkazao motor. Torpedni bombarder „TBM avendžer“, učestvovao je u vazduhoplovom mitingu „Koko Bič“.\nLast update: 15:13 18.04.2021\nVučić prikazao dejstvo „Plamena S“ /video/\nPripadnici vojske i policije Srbije održali su u subotu združenu taktičku vežbu pod nazivom „Odgovor 2021“, a predsednik Aleksandar Vučić je danas objavio snimak dejstva lansera raketa „Plamen – S“.\nLast update: 22:31 17.04.2021\nKinezi pustili u rad voz bez mašinovođe /video/\nU Kini je počela da radi linija autonomnog voza bez mašinovođe i posade. Ta linija je otvorena u Čonkingu, a duga je 15,4 kilometra.\n22:49 „Huavej“ predstavio svoj prvi automobil /video/\n22:44 Priprema za Paradu pobede: Ruski „iljušini“ proleteli iznad Podmoskovlja /video/\n22:35 Amerika prebacila nekoliko desetina lovaca u Poljsku\n22:29 Češka ne isključuje nove „proporcionalne mere“ prema Rusiji\n22:27 Nemačka sve zaduženija - političari čekaju da vakcina odradi svoje, pa da svane


Njemačka: Berlin se detaljno priprema za "Bregzit" - Radio Brčko distrikta BiH\nPočetna/Svijet/Njemačka: Berlin se detaljno priprema za “Bregzit”\nNjemačka: Berlin se detaljno priprema za “Bregzit”\nRadio Brčko 10.10.2018. - 11:05\nNjemačka planira da dozvoli hiljadama malih firmi, koje su koristile slobode EU da se registruju prema propisima Britanije, prebacivanje u njemačke kompanije nakon što London napusti blok.\nNovi zakon, koji je Rojters dobio na uvid, pokazuje detaljne pripreme Berlina za “Bregzit”.\nNovim zakonom omogućava se državljanima Britanije da zadrže originalno državljanstvo kada “postanu” Nijemci dok god traje postbregzitovski tranzicioni period, za razliku od lica koja nisu državljani EU, koja moraju da predaju svoj originalni pasoš.\nZakon o registrovanju kompanija pogađa oko 10.000 malih firmi u Njemačkoj koje su se registrovale kao britanske limitid firme, a ne kao njihovi ekvivalenti prema njemačkom zakonu zbog nižih kapitalnih uslova.\nPrema aktuelnim propisima, te firme moraće da postanu njemačke kompanije sa ograničenom odgovornošću /GmbH/, što će ih prisiliti da povećaju svoj akcionarski kapital na 25.000 evra. Prema novom zakonu, dodatni kapital neće biti potreban kada se firme registruju kao njemačke kompanije.\n“Želimo da pomognemo tim kompanijama da izvrše neophodne pripreme”, rekla je ministar pravosuđa Katarina Barli o novom zakonu, koji danas treba da bude usvojen na sastanku Vlade.\nNjemački kancelar Angela Merkel rekla je u više navrata da će nivo neophodnih priprema za “Bregzit” sve iznenaditi, ilustrujući to problemom koji će ljudi imati da poovedu kućnog ljubimca na odmor, a kada će biti potrebni mjeseci karantina.\nU isto vrijeme, 16 njemačkih pokrajina mora da promijeni zakon kako bi omogućile nastavnicima, izvornim govornicima engleskog jezika da zadrže posao.\nPrema sadašnjem zakonu, službenici u administraciji moraju da budu građani EU, a to se više neće odnositi na nastavnike nakon što Britanija napusti evropski blok\nBregzit EU London Njemačka Velika Britanija Zakon o registrovanju kompanija\nNijemci za strožu politiku EU kada je riječ o dodjeli azila\nAustrija za oštrije mjere prema BiH zbog širenja zaraze


Eric Nelson: Na stolu se nalaze sankcije\n28.04.2021 / 14:56 Politika - Ambasador SAD-a u BiH\nAmbasador SAD-a u BiH, Eric Nelson / Vijesti.ba\nAmbasador SAD-a u BiH Eric Nelson objavio je danas na svom blogu da bh. građani svakodnevno osjećaju posljedice kratkovidosti u fokusu usmjerenom na entitetske nadležnosti, umjesto na stvaranje funkcionalne BiH koja poboljšava položaj svih građana.\n- Jednostavne i važne stvari mogu odnijeti živote, kao nepostojanje jedinstvenog broja za hitne slučajeve 112. Još jedna smislena reforma koja će poboljšati život svakog građanina BiH je i ažurirani državni zakon o elektronskom potpisu, jer će se time smanjiti birokracija, ubrzati pružanje usluga u javnom sektoru i olakšati međunarodna trgovina. Centralni registar transakcijskih računa potreban je za borbu protiv pranja novca i korupcije, za blokiranje finansiranja terorista, te viši stepen sigurnosti bankovnog sektora - napisao je Nelson.\nOn smatra da je budućnost svih građana jedinstvena BiH sa dva entiteta, tri konstitutivna naroda i građanima koji, svi zajedno, pripadaju Evropskoj zajednici.\n- Kako je državni sekretar Blinken jasno rekao, osnovne, ali važne reforme u oblasti vladavine prava, ekonomije i izbornog procesa ono su što lideri u BiH mogu ostvariti ove godine. Umjesto da se bave otvaranjem novih radnih mjesta i privrednim rastom, iskorjenjivanjem korupcije, eliminisanjem diskriminacije i omogućavanjem slobodnijih i pravičnijih izbora, političari nastoje odvratiti pažnju od toga i izbjeći vlastitu odgovornost - istakao je Nelson.\nDodao je da to čine na način da potiču strah i podjelu koji podsjećaju na devedesete, vrijeme u koje se niko ne želi vratiti, pozivaju na otcjepljenje, žele se vratiti na retrogradni “Izvorni Dejton” i u pitanje dovode Dejtonskim mirovnim sporazumom zagarantovano postojanje oba entiteta.\n- Ovakvo skretanje pažnje služi interesima lidera, zadržavajući netransparentan i nejednak ekonomski i politički sistem koji ih bogati i održava njihov uticaj na štetu običnih građana i njihovih života. Na stolu se nalaze sankcije zbog destabilizovanja Dejtonskog mirovnog sporazuma i korupcije. Još strože sankcije mogu uvesti građani glasanjem na izborima. Ovo je razlog zašto su reforme toliko bitne u ovoj neizbornoj godini i zašto su se, čini se, lideri namjerili da odvrate pažnju građana od onoga što je srž svega - napisao je Nelson, saopćeno je iz Ambasade SAD-a.


Ugovor o zajedničkom ulaganju između arapske komanije “Eagle Hills”, koja će graditi Beograd na vodi i države Srbije, biće obelodanjen za mesec dana. Bar tako je najavio Nikola Nedeljković, novopostavljeni generalni direktor preduzeća “Beograd na vodi”. Država je već donela lex specijalis o utvrđivanju javnog interesa, iako građanima nije objasnila šta je to što je javni interes u potpuno komercijalnom projektu kakav je “Beograd na vodi”.\nRečit je, uzgred, podatak da je Nikola Nedeljković pre postavljanja na tu funkciju generalnog direktora “Beograda na vodi” nekoliko godina proveo u kompaniji Petra Matića, jednog od vodećih tajkuna ove zemlje, vlasnika šoping mola “Ušće”. Matiću je prethodna, demokratska, gradska garnitura, o trošku građana Srbije pospajala i doslovno poklonila preskupe građevinske parcele kako bi gradio taj tržni centar.\nRadomir Lazović iz Inicijative “Ne da(vi)mo Beograd” to ovako komentariše:\n“To je verovatno isti milje ljudi, onih koji rade za sebe, za lične interese, za interese svojih nalogodavaca. Bilo da je u tom slučaju neki Petar Matić ili u ovom slučaju neki Arapin ili ko već, nama kao građanima je to sasvim svejedno; znači, ta dilema između stare i nove vlasti je lažna dilema. Mi moramo da se organizujemo da se zaštitimo od takvih dilova koji se posle nekog vremena pojavljuju u 'Insajderu' ili negde drugde, a država jednostavno ne reaguje na to. Dakle, taj čovek je praktično sada nagrađen za to što se dešavalo tada“, kaže Lazović.\nUpitan šta je zapravo javni interes u jednom takvom komercijalnom projektu kakav je „Beograd na vodi“, Lazović kaže da tu javnog interesa nema.\nIstiče da se inicijativa „Ne da(vi)mo Beograd“ do sada bavila temama arhitekture, urbanizma i uticaja na grad, a da će sada na dnevni red doći ekonomska pitanja. U tom okviru će istraživati „koliki su troškovi, koliko košta, recimo, raščišćavanje terena, ko se ugovorom obavezuje da to uradi, šta su i koliki su skriveni troškovi itd“.\nAko ugovor sa arapskim investitorom, potpisan krajem aprila u julu bude objavljen javnosti, naglašava Lazović, građani će moći da vide „šta znače tri arapske milijarde kojima se premijer svojevremeno hvalio – sećate se one njegove izjave: evo, ako vi imate tri milijarde, mi ćemo vama dati to zemljište. E, sad nije više tri milijarde, sad je 150 miliona. Projekat je jako loš i sa tri milijarde i sa 150 miliona, ali ovo svakako pokazuje sa koliko bahatosti se vlast odnosi prema javnosti i prema činjenicama. Tu, razume se, treba dodati i priču o kreditu koji Srbija uzima, a koji će onda morati i da vraća“, kaže Lazović.\nUprkos svemu, ne treba biti pesimista i verovati da se baš ništa više ne može uraditi, ističe naš sagovornik i ilustruje to primerom iz Hrvatske.\n„Pre nekoliko dana podignuta je optužnica protiv ljudi koji su se u Zagrebu bavili promenama generalnog urbanističkog plana i mutnim radnjama u 'slučaju Varšavska' koji se desio pre šest godina. To govori da mi ovako veliku prevaru možemo da procesuiramo u trenutku kada skupimo dokaze za ovu uzurpaciju javnog prostora i mnoge nezakonite stvari koje su sprovedene – od nezakonite promene Generalnog urbanističkog plana Beograda do Posebnog plana prostorne namene za „Beograd na vodi“ koji je takođe donet nezakonito; lex specijalis koji treba da ozakoni eksproprijaciju zemljišta koju oni vrše; zgrada Geozavoda je data na rekonstrukciju pod jednom dozvolom, a urađena je druga vrsta rekonstrukcije itd.“\nZabluda je, naravno, da mi argumentima možemo ove ljude sprečiti da se bave prevarom, oni to vrlo dobro znaju i jure svoj interes, ali mi kao građani moramo to sprečiti. Moraćemo da nađemo nove mehanizme, proteste ili tužbe kojima ćemo ih zaustaviti, kaže Lazović.\nDržava ne daje novac za izgradnju „Beograda na vodi“, uverava direktor tog preduzeća Nikola Nedeljković, uprkos tome što država uzima kredit od 130 miliona evra, koji će, razume se, vraćati iz naših džepova građana.\n„Taj čovek ne zna o čemu priča. U ranim budžetskim linijama se pominje 'Beograd na vodi' – od toga da Železnice Srbije rašćišćavaju teren, da grad Beograd ulaže, država Srbija ulaže u to, ne znaju se odnosi. Oni misle da trenutno mogu da kažu šta god hoće. Ako gospodin Nedeljković priča o tome da 5000 ljudi hoće stan u 'Beogradu na vodi', a novinar ga ne pita kako on zna da oni hoće stan kada ne znaju koja je cena stana -vi možete da izjavite bilo šta ako vam niko neće kontra-pitanjem osporiti to što vi pričate“, primećuje Lazović.\nUpitan šta će to da proizvodi „Beograd na vodi“, koju će to dodatnu vrednost da izbacuje, Lazović nema dilemu:\n„Društvene nejednakosti – eto šta će da proizvodi. Ako se ikad izgradi, ako ikad dođe do toga da neki ljudi kupe te stanove, on će proizvoditi socijalne nejednakosti. Čak i sam Plan posebne namene to navodi kao opasnost uticaja na društvo“, uverava Radomir Lazović.


Prosvetari traže učešće Vučića\nReprezentativni sindikati prosvete, koji već treći mesec štrajkuju skraćenjem časova na po trideset minuta, zatražili su danas da se u razgovore o njihovom materijalnom položaju uključi i premijer Srbije Aleksandar Vučić.\nAT Kerni: Srbiji bolje već ove godine\nGlobalna konsultantska kuća AT Kerni predstavila je danas u Beogradu svoj predlog Strategije za razvoj naše zemlje - Srbija 2020, koja počiva na četiri glavna ekonomska preduslova.\nUskoro rešenje za kredite u francima\nGuvernerka Narodne banke Srbije (84, NBS) Jorgovanka Tabaković izjavila je danas da će posle sastanka s poslovnim bankama 2. februara biti predloženo zajedničko rešenje za olakšavanje otplate kredita u švajcarskim francima.\nLedena kiša oštetila 42.305 hektara šuma\nU istočnoj Srbiji je zbog talasa niskih temperatura praćenih pojavom kiše koja se ledila, stvarajući izuzetno debele naslage leda, prema preliminarnim podacima, ugroženo 18.419 hektara državnih šuma, sa ukupnom zapreminom drveta od 456.326 metara kubnih.\nProna]ena tela devojke u Mirijevu i mladića u NBG\nDevojka stara oko 19 godina pronađena je mrtva u beogradskom naselju Mirijevo, a muškarac star 30 godina ubijen je iz vatrenog oružja danas oko 11 i 30 časova u Jurija Gagarina 60 na Novom Beogradu (NBG), potvrđeno je za B92 u MUP-u.\nFinansijski izveštaji u elektronskom obliku\nFinansijski izveštaji o poslovanju pravnih lica za 2014. moraju od ove godine da se dostavljaju u elektronskom obliku, sa elektronskim potpisom zakonskog zastupnika, izjavila je danas registrator Registra finansijskih izveštaja u Agenciji za privredne registre (APR), Ružica Stamenković.\nZa bolji položaj privrednika i zaštitu potrošača\nCilj novog Zakona o oglašavanju je da se popravi ekonomski položaj učesnika u privredi, ali i da se zaštite potrošači, rečeno je danas na javnoj raspravi o nacrtu tog zakona u Privrednoj komori Srbije.\nAutoput Niš-Dimitrovgrad gotov do kraja 2015.


Muzičko-scenska predstava »Ah, ta ljubav« dokazala da kulturni život Kotor Varoša nije mrtav - KVorum.net / Kotor-Varoš -\nMuzičko-scenska predstava »Ah, ta ljubav« dokazala da kulturni život Kotor Varoša nije mrtav\nAutor: Slaven Šubara / Datum: 11.04.2016. 08:57\nPremijera predsatve »Ah, ta ljubav« koja je održana u prepunoj kotorvaroškoj kino sali dokazala je da stanovnicima ove opštine nedostaje sličnih kulturnih manifestacija.\nPredstavu »Ah, ta ljubav« režirao je Novica Bogdanović, dok je muziku komponovao Sandi Popović dok su glumci dali svoj maksimum, i to je jedan od najvažnijih rezultata višemjesečnog rada tokom radionica koje je organizovao Dom kulture »Miroslav Miro Pejović«.\nKoordinator projekta Dajana Tepić je rekla da je priprema predstave u kojoj učestvuje 50 mladih iz različitih etničkih zajednica kotorvaroške opštine počela u septembru. -Radnja predstave je smještena u kotorvarošku sredinu, sa ciljem da se prepoznaju kako oni na sceni, tako i oni u publici i koji nisu došli. Ova predstava je na neki način jedan bunt da se razvija kreativnost kod mladih ljudi, jer vidjeti toliki broj ljudi na sceni pokazuje da je talenat i kreativnost mladih kotorvarošana izuzetna - istakao je Bogdanović. Brojni u gledaoci u kotorvaroškoj kino sali su aplauzom nagradili mlade glumce koji su kroz druženje uložili puno truda u pripremu zajedničke predstave.\nPredstava je pripremljena u okviru projekta »Ljubav prema glumi – ljubav prema ljudima« u sklopu UNDP-ovog projekta »Jačanje lokalne demokratije – LOD IV« koje finansira Evropska unija iz sredstava Instrumenata za pretpristupnu pomoć (IPA).\nOvaj projekat fokusiran je na stvaranje mogućnosti i podsticanje mladih ljudi da se aktivno uključe u očuvanje svog kulturnog naslijeđa, izgradnju razumijevanja i upoznavanje sa kulturnom baštinom. To se postiglo pokretanjem škole glume i muzike, koju je pohađalo 50 mladih, a koje su realizovane tokom proteklih 8 mjeseci trajanja projekta.\nPrethodna vijest: Ilegalno kockanje u “Dionisu” u Maslovarama Sljedeća vijest: ”Građus” Kotor Varoš: Počela akcija 15 godina povjerenja – 15 odsto popusta


Sporazum o ekstradiciji između Srbije i Crne Gore ovih dana je na prvom velikom ispitu. Veselin Vukotić, čovek koji je devedesetih povezivan sa Državnom bezbednošću, i dalje je u Srbiji na slobodi iako ga Crna Gora traži jer je osuđen za ubistvo.\nPedesetogodišnji Vukotić, rođeni Nikšićanin koji ima državljanstva Srbije i Crne Gore, uhapšen je pre Nove godine u Novom Sadu, ali je pušten posle petnaestominutnog saslušanja jer je istražnom sudiji pokazao rešenje Ministarstva pravde Srbije da mu se iz zdravstvenih razloga, tačnije problema sa srcem, prekida izdržavanje kazne zatvora do aprila. Da li će ostati na slobodi znaće se posle odluke o zahtevu državnog tužioca da mu se odredi pritvor zbog ponovnog suđenja u Srbiji za ubistvo u Crnoj Gori, iako je tamo u odsustvu već osuđen na 20 godina zatvora. Ministarstvo pravde Srbije saopštilo je da zahtev Crne Gore za ekstradiciju još nije stigao.\nSvetlana Tomić Jokić, portpatrol Višeg suda u Novom Sadu, izjavila je za RSE da nisu velike mogućnosti da Veslin Vukotić bude izručen Crnoj Gori.\n“Ono što je dosadašnja praksa pokazala, poštujući međunarodne zakone, kada se osoba isporuči jednoj državi ona se isporučuje samo pod uslovom da joj se u toj državi sudi ili da u njoj izdržava kaznu zatvora. A vrlo su retki razlozi da se neko isporuči nekoj trećoj državi. Na osnovu toga se može tumačiti da su male šanse da Vukotić bude izručen Crnoj Gori. Ali konačnu odluku će doneti Ministarstvo pravde imajući u vidu i međunarodni ugovor koji je u međuvremenu sklopljen sa tom državom”, kazao je Jokić.\nVeselin Vukotić na fotografiji koju je dostavila španska policija\nVukotić je 2006. uhapšen u Španiji, sa lažnim hrvatskim pasošem. Zbog optužbe da je 1990. po nalogu srpske tajne službe ubio emigranta Envera Hadrijua, u zatvoru u Belgiji ostao je do decembra 2008. nakon čega ga je ta država izručila Srbiji.\nNakon što je Crna Gora iskazala nameru da traži njegovo izručenje, a Srbija pokrenula postupak u kom bi mu se za ubistvo u toj zemlji sudilo u Srbiji, reagovao je Jelko Kacin, izvestilac Evropskog parlamenta za Srbiju, koji je od nadležnih u Beogradu zatražio objašnjenje.\n"U ovom slučaju Srbija ne poštuje sporazum sa Crnom Gorom o izručenju optuženih za teška krivična dela, što je neprihvatljivo. U slučaju Vukotić izvode se nekakvi trikovi sa privođenjem i puštanjem na slobodu kako bi bila ukinuta poternica Interpola i nije dobro da Srbija ne poštuje međunarodne ugovore koje potpisuje. Srbija mora jasno da demonstrira da poštuje vladavinu prava", rekao je Kacin.\nPod javnosti nejasnim okolnostima, u septembru 2010. Veselin Vukotić pušten je iz zatvora, čime je posle potpisivanja sporazuma sa Crnom Gorom postao i kamen spoticanja u pravosudnoj saradnji Beograda i Podgorice.\nVukotić važio za saradnika DB-a\nPovodom tvrdnji Ministarstva pravde Crne Gore da Vukotićev predmet zvanično nije ustupljen Srbiji, sudija Svetlana Tomić Jokić kaže da ga je Belgija po poternici iz Beograda izručila srpskim vlastima samo pod uslovom da u Srbiji izdržava kaznu ili da mu se tu ponovo sudi.\n„Preko Ministarstva pravde tadašnji Okružni sud u Novom Sadu zatražio je Vukotićev predmet od Višeg suda u Podgorici, i taj sud nam je predmet dostavio u fotokopiji koja je overena pečatom podgoričkog Višeg suda. Zato se sada predmet tu nalazi. Vanraspravno veće je dozvolilo ponavljanje postupka protiv Vukotića i predmet je ustupljen u rad postupajućem sudiji“, kazala je ona.\nKako su često iznosili ljudi bliski policiji i službama bezbednosti, Veselin Vukotić važio je za saradnika nekadašnje jugoslovenske tajne službe i tokom devedesetih srpske Državne bezbednosti.\nZbog toga Dejan Anastasijević, novinar beogradskog nedeljnika Vreme, za RSE kaže da bi ovaj slučaj mogao da ugrozi srpsko-crnogorski sporazum o ekstradiciji, iako se za njega obe strane do nedavno nisu mnogo zanimale.\nAnastasijević: Radi se o čoveku koji je odrađivao prljave poslove za srpsku tajnu službu, ali verovatno i za neke druge, i čija saznanja mogu da budu vredna i Srbiji i Crnoj Gori.\n“Da bi Crna Gora odjednom počela da se interesuje za Vukotića i tražila izručenje nakon što su se pojavile spekulacije da bi on mogao da bude nekakav svedok ili da prenese srpskim vlastima neka saznanja vezana za crnogorsku mafiju. Takođe, ni srpske vlasti nisu sasvim čiste u celoj toj priči jer kada je Belgija odlučila da oslobodi Vukotića iz pritvora Srbija mu je ekspresno izdala pasoš i srpsko državljanstvo”, naveo je Anastasijević.\nZa Veselina Vukotića sa nadimkom Vesko prvi put se u javnosti čulo početkom devedesetih nakon ubistva boksera Andrije Lakonića u beogradskom klubu Nana.\nOsumnjičen za saučesništvo u likvidaciji, dan posle tog događaja pobegao je u Ameriku, da bi se godinama kasnije njegovo ime ponovo pomenulo u sličnom kontekstu - na suđenju Slobodanu Miloševiću u Hagu jedan od zaštićenih svedoka naveo ga je kao izvršioca ubistva emigranta Envera Hadrijua februara 90-e u Briselu.\nSnežana Malović, ministarka pravde Srbije i Igor Jovović, ambasador Crne Gore u Srbiji prilikom potpisivanja sporazuma o ekstradiciji\nZa rad sa jugoslovenskom emigracijom kao glavni inspektor u Drugoj upravi Savezne službe državne bezbednosti, od 1981. do 90. radio je Božidar Spasić, danas privatni detektiv, koji kaže da je tih godina država angažovala mnoge kriminalce za prljave poslove.\n„Koliko znam Vesko Vukotić tada nije radio za Saveznu službu državne bezbednosti i za nju nije radio ni jedan posao. Jeste da je vrlo verovatno da je posle bio na vezi sa srpskom službom i postavlja se pitanje koji kriminalac u ono doba u Srbiji nije bio angažovan. Ljude iz podzemlja za rad u službi državne bezbednosti tražili smo na osnovu informacija naših saradnika, kako bi našli pogodne za neku operaciju, a drugi metod bio je da smo od kriminalističke policije dobijali podatke o onima koji bi nam mogli koristiti“, rekao je Spasić.\nJavna biografija Veselina Vukotića završava se ubistvom pomorskog kapetana Duška Boškovića 97. u kotorskoj diskoteci “Fleš”. Novinar Dejan Anastasijević zaključuje da se oko Veselina Veska Vukotića pletu raznorazne igre i poziva pravosuđa u regionu da sarađuju otvoreno i na pravi način:\n“Radi se o čoveku koji je odrađivao prljave poslove za srpsku tajnu službu, ali verovatno i za neke druge, i čija saznanja mogu da budu vredna i Srbiji i Crnoj Gori. I zbog toga je verovatno čitava priča oko tog čoveka”, smatra Anastasijević.


SAVEZ ZA SRBIJU U VRANJU: Zaustaviti depopulaciju juga Srbije – Balkanekspresrb.rs\nNa jučerašnjoj tribini u Vranju, lideri Saveza za Srbiju poručili su da je ova vlast potpuno zaboravila jug Srbije, koji se prazni ne samo zbog ekonomskih razloga već i zbog negativne selekcije u društvu i da je došlo vreme da svi zajedno podignemo glavu i skinemo bedu sa vrata građana.\nMirjana Perišić, članica Predsedništva Levice Srbije, Istakla je da ankete pokazuju da mladi ljudi ne odlaze samo zbog ekonomskih razloga već i zbog negativne selekcije u društvu. Kako je rekla potrebno je da rangiramo licencirane fakultete, i da stvorimo sistem u kome će se školovanje, rad i trud koji ulažu mladi ljudi vrednovati nezavisno od njihove partijske pripadnosti.\nJanko Veselinović, predsednik Pokreta za preokret govorio je o neophodnosti da imamo slobodne izbore i o neophodnosti da RTS bude stvarno javni servis svih građana. On je govorio i o poslovanju banaka u Srbiji koje treba dodatno urediti jer one „deru kožu sa leđa građana“.\nMiroslav Aleksić, potpredsednik Narodne stranke rekao je da su u toku „seobe Srba“ i te istakao da je potrebno menjati vlast koja proteruje ljude iz Srbije i koja nema odgovore na pitanja ko je ubio Olivera Ivanovića ili rušio u Savamali, ali zato zna koliko u Americi perača prozora gine u sekundi. On je pomenuo da su pre tribine, on i Boško Obradović, predsednik Dveri posetili radnike Gumoplastike kod Bujanovca koji štrajkuju glađu i da je to slika Vučićeve Srbije.\nBoško Obradović, predsednik Dveri, rekao je da već dva dana obilazi jug Srbije šzo ga je samo dodatno uverilo u neophodnost postojanja Saveza za Srbiju kao alternative ovoj vlasti koja je potpuno zaboravila jug Srbije o čemu govori i činjenica da niko iz Beograda već tri dana ne dolazi da razgovara sa radnicima Gumoplastike, koja je državna firma. „Mladi ljudi zbog svega ovoga zaključuju da nema smisla živeti u Srbiji, ovoj našoj prelepoj Srbiji. To je najveći problem“ – smatra on.\nZoran Lutovac, predsednik Demokratske stranke, rekao je da je sada u Srbiji potrebno jedinstvo i da svi zajedno moramo prvo da ugasimo požar u našoj zajedničkoj zgradi, pa tek onda da sređujemo sopstvene stanove. „Mladi odlaze jer nemaju perspektivu, a na medijima nam predstavljaju Potemkinova sela – statistika koju treba da nam nadomesti realnost“ – rekao je Lutovac (Press SZS)♦.\nIZVJEŠTAJ STEJT DIPARTMENTA: BiH potencijalni izvor terorizma


Saslušani svi napadači na novinare | Istinomer vesti\nSaslušani svi napadači na novinare\nMinistarstvo unutrašnjih poslova (MUP) saopštilo je juče da je u saradnji s tužilaštvom identifikovalo “sva lica koja se dovode u vezu sa medijskim navodima o događajima koji su se odigrali 31. maja ispred Doma Narodne skupštine u Beogradu”.\nMUP je u saopštenju naveo da su te osobe saslušane, a da će izveštaj biti dostavljen nadležnom tužilaštvu. “Sektor unutrašnje kontrole MUP-a Srbije će u najkraćem periodu dostaviti izveštaj tužilaštvu o prikupljenim obaveštenjima i obavljenim proverama vezanim za postupanje policijskih službenika koji su bili angažovani na pomenutom skupu”, piše u saopštenju. Dodaje se da policija nastavlja provere vezane za krivične prijave koje su podneli učesnici skupa SNS ispred Skupštine 31. maja, protiv lica koja su ih, kako se navodi u prijavi, “vređala, provocirala, gađala predmetima i polivala vodom”.\nNovinarska udruženja i opozicione političke partije zatražili su ranije od nadležnih da hitno identifikuju osobe koje su na dan polaganje zakletve predsednika Aleksandra Vučića fizički maltretirale novinare u centru Beograda.\nInstitucije da kažu da se napadi na novinare neće tolerisatiMUP dostavio tužilaštvu izveštaj o slučaju “Savamala”


Opel na Međunarodnom salonu automobila u Beogradu - Muški magazin - trendovi, fitness, lifestyle, saveti, devojke... `\nU okviru ovogodišnjeg Međunarodnog salona automobila imotocikala u Beogradu, koji se održava u periodu između 24. marta i 2. aprila, kompanija Opel je pripremila velika iznenađenja – kako sa strane premijernih prikazivanja najnovijih modela, tako i sa strane dodatnih pogodnisti za kupovinu novih vozila. Opel na štandu u Hali 4 u isto vreme, premijerno na našem tržištu prikazuje potpuno novu Insigniju Grand Sport, ali i daje neverovatne popuste za aktuelnu verzijumodela Insignia kao i za sve modele iz svoje game.\nŠiromEvrope, a naročito u našoj zemlji, Opelov model srednje klase sa luksuznim elementima i izrazitom sportskom elegancijom važi za omiljeni. Zbog toga će za mnoge vest koja dolazi iz Opela bitina najvažnija sajamska vest: Opel Insignia po super cenama, količine ograničene!\nPROČITAJTE SLEDEĆI TEKST: Mercedes AMG GT Concept


Prodaje se legendarni Laudin F1 bolid iz šampionske sezone - BIGportal.ba\nProdaje se legendarni Laudin F1 bolid iz šampionske sezone\nJuni 25, 2019 Juni 25, 2019 094\nFerrari 312T Formula 1, koji je Niki Lauda u ovom takmičenju vozio 1975. godine, naći će se na aukciji kuće Guding u avgustu u Pebl Biču.\nBolid iz serije 312T sa brojem šasije 022, trostruki svetski šampion Formule 1 vozilo je na više trka u sezoni kada je došao do svoje prve titule. U ovom automobilu legendarni Austrijanac trijumfovao je na Velikoj nagradi Francuske 1975, a stigao je i do pet pol pozicija te godine.\nFerrari 312T je temeljno obnovljen, a 2017. osvojio je treće mesto u klasi na čuvenom Konkursu elegancije u kalifornijskom Pebl Biču. Nakon restauracije, bolid je često učestvovao na revijalnim trkama oldtajmer trkačkih automobila. Pokreće ga 3.0 litarski motor sa 12 cilindara.\nPretpostavlja se da je sadašnji vlasnik odlučio da ponudi bolid na prodaju baš u ovom trenutku jer veruje da je automobilu porasla vrednost s obzirom da je Niki Lauda nedavno preminuo. Procenjuje se da će Ferrari 312T na aukciji dostići cenu između 6 i 8 miliona dolara.\n“Moje obećanje je da izađemo iz EU na Noć vještica”\nU Continentalu smatraju da autonomna vozila neće stići pre 2030. godine


Datum objave: 16.02.2017 15:33 | Autor: PR služba Ministarstva prosvjete\nMinistar prosvjete dr Damir Šehović sastao se danas sa ambasadorom Narodne Republike Kine u Crnoj Gori Nj. E. Cui Dživeijem sa kojim je razgovarao o nastavku aktivnosti na razmjeni i stipendiranju crnogorskih studenata, unapređenju saradnje u oblasti visokog obrazovanja i istraživanja i zajedničkih projekata.\nMinistar Šehović je izrazio zadovoljstvo zbog prilike da u toku svog mandata unaprijedi odnose Crne Gore i NR Kine. On je je istakao da se tradicionalno dobra saradnja dviju država ogleda kroz istorijski važne projekte u oblasti infrastrukture koje prati plodna saradnja na polju kulture i obrazovanja.\nŠehović je naglasio da će se potpisivanjem Sporazuma o obrazovanju između Crne Gore i Narodne Republike Kine, definisati okviri koji će doprinijeti još kvalitetnioj saradnji u obrazovnom sistemu.\nOn je rekao da postoji velika zainteresovanost mladih ljudi iz Crne Gore za usavršavanje u NR Kini i istakao značaj razmjene studenata i saradnje univerziteta dviju država.\nAmbasador Dživei pohvalio dosadašnju saradnju u oblasti obrazovanja i istakao da će Vlada Narodne Republike Kine nastaviti stipendiranje crnogorskih studenata i ulaganje u naš obrazovni sistem.\nOn se saglasio sa ministrom Šehovićem da je interesovanje crnogorskih studenata za kinesku kulturu veliko o čemu svjedoči preko 400 polaznika Instituta Konfučije u Podgorici, veliki broj mladih koji se usavršavaju u NR Kini, kao i povezanost crnogorskih univerziteta sa kineskim.\nAmbasador Dživei je naglasio da će se zajedničkim naporima i aktivnom radom na tekstu Sporazuma značajno proširiti polje saradnje.


Ona je gostujući na RTS-u naglasila da su svi investitori iz IT sektora koji su došli u Srbiju jako zadovoljni kvalitetom ljudi koje mogu da zaposle i brzinom kojom ih mogu da zaposle.\n"Nedostatak eksperata u ovoj oblasti je prisutan u celom svetu. Nama su tokom posete Ametiuci u Majkrosoftu rekli da oni u svakom trenutku imaju jedan broj radnih mesta koji ne mogu da popune", navela je Matić.\nOna je naglasila da je u Evropi napravljena velika koalicija između država, ministarstava, ali i privrede, ali da se i u Srbiji radi na tome.\n"Kod nas je predviđeno da napravimo institucionalnu saradnju porivrede i fakulteta, kako mladi ne bi morali da se doškolovavaju. Takođe, podrška razvoju ove oblasti je i Strategija podrške informacionim tehnologijama koja je usvojena pre dva meseca", navela je savetnica u ministarstvu finansija.\nOvo ministarstvo je zajedno sa Infostudom pokrenulo akciju "Studiraj i ti IT", kako bi se približilo mladima , ali i njihovim roditeljima koliko ova grada nudi mogućnosti u zapošljavanju.


Nezaposlenost najveći problem osoba sa invaliditetom – Studio B\nNezaposlenost najveći problem osoba sa invaliditetom Tanjug\nObjavljeno: 03.12.2019. 08:54 Izmenjeno: 03.12.2019. 18:07\nU svetu više od milijardu ljudi živi sa nekim oblikom invaliditeta, a u Srbiji oko 800.000 i njihovi ključni problemi su visoka stopa nezaposlenosti, isključenost iz društva, siromaštvo, diskriminacija i nepristupačnost.\nNavodi da se osobe sa invaliditetom suočavaju sa brojnim preprekama, predrasudama, diskriminacijom, lošim socioekonomskim položajem.\n„Korak po korak, država u saradnji s civilnim društvom i nacionalnom organizacijom osoba sa invaliditetom, vodi ka poboljšanju našeg položaja“, rekla je ona.\nKako je naglasila, doneti su mnogi propisi koji su usklađeni sa Konvencijom UN o pravima osobe sa invaliditetom, kao i da se trenutno radi na donošenju nove Strategije za unapređenje položaja osoba sa invaliditetom.\nPredsednica Skupštine Srbije Maja Gojković je uoči Međunarodnog dana osoba sa invaliditetom istakla je da je važno da se pokaže spremnost čitavog društva da se zajedno radi na ukidanju barijera i da se otvore vrata za potpuno uključenje osoba sa invaliditetom u sve društvene sfere.\nGojkovićeva kaže da je Srbija postigla napredak u pogledu donošenja zakona sa ciljem da se osobama sa invaliditetom obezbedi bolji i kvalitetniji život.\nMinistar za rad, zapošljavanje boračka i socijalna pitanja Zoran Ðorđević je naveo da kroz različite programe sa Nacionalnom službom za zapošljavanje pokušava da reši i problem nezaposlenosti osoba sa invaliditetom, da su organizovane brojne prekvalifikacije i dokvalifikacije.\nNajavio je da će od 1. januara 2020. godine svako rešenje koje izda PIO fond biti štampano i na Brajevom pismu.\nRešavanju problema pristupačnosti objektima osoba sa invaliditetom doprinelo je i njegovo ministarstvo tako što je samo u ovoj godini finansirano postavljanje rampi u 77 ustanova.\nDirektorka Kancelarije za ljudska i manjinska prava Suzana Paunović kaže da Srbija mora da bude efikasnija u rešavanju problema osoba s invaliditetom.\nPaunovićeva kaže da je Srbija 2016. godine podnela izveštaj Komitetu za prava osoba sa invaliditetom o sprovođenju Konvencije UN koja štiti prava osoba sa invaliditetom i dobila preporuke koje bi trebalo da se sprovedu do 2020. godine.\nPostavljeno 77 rampi za osobe sa invaliditetom\nMinistarstvo za rad, zapošljavanje boračka i socijalna pitanja tokom ove godine finansiralo je postabljanje 77 rampi na objektima javne namene i objektima koje koriste udruženja osoba sa invaliditetom u 34 lokalne samouprave.\nPomoćnica ministra za zaštitu osoba sa invaliditetom Biljana Barošević kaže da je jedan od prioriteta tog ministarstva povećanje pristupacnosti institucija od javnog značaja u svim gradovima i opštinama Srbije osobama sa inavliditetom.\nOna je, povodom Međunarodnog dana osoba sa invaliditetom koji se obeležava danas, podsetila da je moto ovogodišnjeg obeležavanja „Pristupačna budućnost“.\n„Budućnost pripada onima koji veruju u svoje snove. Verujući u viziju predsednika Aleksandra Vučića, malim koracima, uspeli smo da napravimo velike rezultate upravo na unapređenju položaja osoba sa invaliditetom u Srbiji“, rekla je ona za Tanjug.\nMinistarstvo je, preko Sektora za zaštitu osoba sa invaliditetom, finansiralo obnovu i opremanje 37 objekata za potrebe udruženja osoba sa invaliditetom na teritoriji 23 lokalne samouprave.\nFinansirana je i izgradnja igrališta za decu sa invaliditetom, a kako bi se eliminisale fizičke barijere učenicima sa otežanim kretanjem ugrađen je lift u Specijalnoj osnovnoj i srednjoj školi „Žarko Zrenjanin“ u Subotici.\nObezbeđena su i sredstva za rekonstrukciju toaleta za osobe sa invaliditetom.\nFinansirano je i više od 2.250 inkluzivnih programa i aktivnosti za osobe sa invaliditetom među kojima su i aktivnosti sportsko-rekreativnog i takmičarskog karaktera, kampovi za osobe sa invaliditetom, kulturno umetničke aktivnosti, kampanje.


Podrška Crnoj Gori je podrška konkurentnoj Evropi\nDatum objave: 21.11.2018 13:36 | Autor: KABINET POTPREDSJEDNIKA VLADE\nPodrška Crnoj Gori da brže napreduje u procesu pristupanja EU ulaganje je u bezbjedniji i prosperitetniji region Zapadnog Balkana i konkurentniju Evropu, saopštio je potpredsjednik Vlade Zoran Pažin tokom susreta evropskim komesarima za proširenje i pravdu Johanesom Hanom i Verom Jurovom, uoči Konferencije o položaju jevreja u Evropi, čiji je domaćin federalni kancelar Republike Austrije Sebastijan Kurc.\nPotpredsjednik je naglasio da ostvareni rezultati u oblasti vladavine prava i reforme u brojnim sektorskim politikama ukazuju na internu spremnost Crne Gore da brže napreduje u pregovaračkom procesu.\nUkazao je da napredak Crne Gore ka članstvu u EU ugrađuje u crnogorski pravni sistem čvršće garancije jednakih prava i mogućnosti za naše građane, šaljući jasnu poruku i drugima u regionu da su evropske integracije put bezbjednosti i prospertita.\nTokom Konferencije austrijski kancelar Kurc predstavio je predlog Deklaracije o principima koji će Austrija predložiti Evropskom savjetu, na sjednici 6. decembra, sa ciljem unaprjedjenja EU politike prema položaju jevrejske zajednice na nivou Evropske unije.\nNa marginama konferencije, austrijski kancelar Sebastijan Kurc, tokom susreta s potpredsjednikom Pažinom pohvalio je napredak Crne Gore na putu članstva u EU i posebno naglasio konstruktivnu ulogu koju Crna Gora ima u očuvanju i promociji regiona Zapadnog balkana.\nTokom Konferencije, potpredsjednik Pažin je razgovore sa predstavnicima krovnih evropskih udruženja Jevreja iskoristio da podsjeti na principe multikulturalizma, multietničnosti i multikonfesionalnosti koji su u samim temeljima crnogorskog društva i koji ujedno predstavljaju zalog za prosperitetnu budućnost Crne Gore.


NBA LIGA: Golden Stejt pobedio Portland, Majami i Toronto u polufinalu | Happy BSC portal\nNBA LIGA: Golden Stejt pobedio Portland, Majami i Toronto u polufinalu\nKošarkaši Golden Stejta savladali su na svom terenu Portland sa 118:106 i tako poveli sa 1:0, u polufinalnoj seriji Zapadne konferencije plej-ofa NBA lige.\nVoriorsi su i na ovom meču igrali bez pomoći Stefona Karija, a njegovu ulogu ponovo je preuzeo Klej Tompson koji je meč završio sa 37 poena, a Drejmond Grin ga je pratio sa 14. ovosezonskim "ripl-dablom" od 23 poena, 13 skokova i 11 asistencija, dok je Šon Livingston dodao 12.\nKod Portlanda, Demijan Lilard je ubacio 30, dok su Alen Kreb i Al Faruk Aminu dodali po 15 koševa.\nMajami je na svom terenu savladao Šarlot sa 106:73, i tako se plasirao u polufinale konferencije, ukupnim rezultatom 4:3 u seriji.\nDomaći tim je do pobede predvodio Goran Dragić sa 25 poena, Džerald Grin je dodao 16, dok je Luol Deng ubacio 15 koševa.\nKod Šarlota, najefikasniji je bio Frenk Kaminski sa 12 poena, 11 je dodao Kortni Li, a 10 Nikolas Batum.\nProlaz u polufinale obezbedio je i Toronto, koji je takođe slavio u sedmoj utakmici protiv Indijane (89:84).\nOvo je prva pobeda Toronta u plej-ofu još od 2001. godine i trijumfa u pet utakmica protiv Njujork Niksa.\nToronto je pobedom zakazao duel sa Majamijem u polufinalu, a Reptorse je do pobede predvodio Demar Derouzen sa 30 poena, Norman Pauel je dodao 13, a po 11 su ubacili Kajl Lauri i Patrik Paterson.\nKod Indijane najbolju partiju prikazao je Pol Džordž sa 26 poena i 12 skokova, Hil je ubacio 19, a Monta Elis 15.


Pre svega: Kazne zbog korišćenja nelegalnog softvera u Srbiji!\nKazne zbog korišćenja nelegalnog softvera u Srbiji!\nDržava odlučna u nameri da smanji korišćenje nelegalnog i nelicenciranog softvera, saopštila je Biznis Softver Alijansa.\nU saopštenju Biznis Softver Alijanse stoji da su tokom prva tri meseca 2013. godine, donete su već dve pravosnažne odluke protiv pravnih lica iz Beograda, dok se na Apelacionom sudu nalazi još nekoliko slučajeva u vezi sa korišćenjem nelegalnog softvera.\nVlada Srbije je na taj način stavila ozbiljan akcenat na uređenje oblasti zaštite intelektualne svojine, što je od izuzetne važnosti za budućnost razvoja domaće IT industrije. Pored oštrijih i ažurnijih pravnih postupaka, Vlada se zalaže za za uvažavanje prava intelektualne svojine i autorskih prava i u okviru javnih nabavki i svakodnevnog poslovanja privrednih subjekata.\nUz podršku Biznis Softver Alijanse (BSA), Vlada Republike Srbije je u okviru Poreske uprave formirala specijalnu jedinicu obučenih inspektora, koji se bave kontrolom legalnosti softvera kod pravnih lica. Ukoliko se utvrdi da pravno lice koristi nelegalan softver, Poreska uprava ima ovlašćenje da nadležnom tužilaštvu podnese prijavu za privredni prestup.\nKazne za posedovanje nelegalnog softvera kreću se od 50.000 do tri miliona dinara, a u slučaju posedovanja preko 2000 nelicenciranih softvera ili nelicenciranih softvera čija ukupna vrednost premašuje 1.000.000,00 RSD, postoji mogućnost podnošenja krivične prijave.


Kodeks ponašanja odnosi se na sve zaposlene u Altema d.o.o., daje smernice za obavljanje svakodnevnih radnih aktivnosti koje su usklađene sa zakonskom regulativom, standardima, pravilnicima i našim vrednostima. Kodeksa ponašanja se moraju pridržavati svi zaposleni na svim pozicijama. Od naših poslovnih partnera takođe očekujemo da poštuju jednako visoke standarde u poslovanju i poslovnom ponašanju.\nKodeks ponašanja predstavlja standarde odgovornog ponašanja koji se očekuju od svih zaposlenih. Vrednosti Altema d.o.o. - kvalitet, profesionalnost, pouzdanost, partnerstvo, napredak kao i integritet su ključni za ispunjenje strategije kompanije.\nPod integritetom se smatra da uvek postupamo ispravno i pošteno. Mi oslikavamo naše vrednosti i dobru reputaciju delovanjem sa uvažavanjem i poštovanjem prema zaposlenima, klijentima i široj društvenoj zajednici. U Altemi želimo i trudimo se, da radimo ono što je ispravno, za sebe i za kompaniju, a u tome nas usmerava Kodeks etičkog i poslovnog ponašanja zaposlenih koji definiše kako mi kao zaposleni u Altemi treba da se ponašamo u svojoj ulozi predstavnika Kompanije, koje su naše obaveze prema Kompaniji, jednih prema drugima, kao i prema dobavljačima i klijentima.\nSvi moramo da poštujemo važeće Zakone Republike Srbije i ostalih zemalja sa kojima Altema d.o.o. posluje, treba da delujemo pošteno na svim poljima i u svim poslovnim situacijama i budemo odgovorni za svoje postupke.\nSve dodatne informacije vezane za servis Kupac može dobiti pozivajući na telefon : 011/311-5119 svakog radnog dana od 08h do 16h i subotom od 09h do 15h ili slanjem poruke na e-mail: office@altema.rs


[es] - Specijalisticke strukovne studije - finansije\nSpecijalisticke strukovne studije - finansije\n[es] :: Vodič za učenje :: Obrazovne institucije :: Specijalisticke strukovne studije - finansije\nČlan broj: 165266\nSpecijalisticke strukovne studije - finansije 06.12.2007. u 10:34 - pre 127 meseci\nOtvaram ovu temu kako bi razmenili misljenja i uskustva u vezi specijalistickih studija iz oblasti finansija u Srbiji...\nInace, mene interesuje koje spec. studije predlazete?!\nVolontirao sam u jednoj nasoj kompaniji na poslovima finansijskog analiticara pa mi se to bas svidelo,usput pomalo investiram i na Berzi i poznajem solidno trziste kapitala kod nas u zemlji.Zavrsavam FON i imam nameru da se dalje usavrsavam iz oblasti finansijske analize i sl.Na netu sam nasao par zanimljivih spec. studija na BBA(Beogradska bankarska akademija) i na Singidunum-u(Lincoln University),pa ako neko ima iskustva sa njima neka podeli sa nama ili ako postoje bolji predlozi bice jos kvalitetnija tema.\nRegistrovani: 11 ( Tajmija, pctel, tuxserbia, HoT_Steppa, Bradzorf012, miltop, Dr.Sloba, valjan, _owl_, draga33, Bosko23 )


Japanski ministar: Stariji ljudi bi trebali što prije umrijeti - Klix.ba\nIzazvao bijes javnosti Japanski ministar: Stariji ljudi bi trebali što prije umrijeti\nIzazvao bijes javnosti\nJapanski ministar: Stariji ljudi bi trebali što prije umrijeti\n22.1.2013. u 18:07\nJapanski ministar finansija Taro Aso izazvao je gnjev miliona Japanaca rekavši da su stari ljudi samo nepotreban teret za državnu kasu i da bi bilo bolje da što prije umru. Naime, u Japanu živi blizu 128 miliona ljudi, a četvrtina stanovništva je starija od 60 godina, s tendencijom rasta u narednih 50 godina.\nAso je izjavio da je on protiv toga da se država brine za stare osobe i da bi se on lično osjećao veoma loše kada bi znao da je na teretu vladi. Tokom sastanka Nacionalnog vijeća o reformama socijalnog osiguranja istakao je da bi stari ljudi trebali što prije umrijeti kako bi se zemlja oslobodila pritiska da plaća za njihovu njegu.\n"Problem neće biti riješen ukoliko ih ne pustite da što prije umru", poručio je Aso, dodavšI:\n"Ne daj Bože da si primoran živjeti, a želiš umrijeti. Ja bih se grozno osjećao kada bi za brigu o meni plaćala država".\nSedamdesetdvogodišnjak, koji je i zamjenik premijera, kazao je da će on lično odbiti životnu skrb, dodavši da je svojoj porodici već dao upute da mu ne produžavaju život medicinskim tretmanima.\n"Poznato je koliko koštaju troškovi brige o samo jednom pacijentu koji ne može da brine sam za sebe, a u posljednjoj je životnoj dobi", naveo je Aso izazvavši bijes javnosti.\nOn se kasnije izvinio istaknuvši da su njegovi komentari bili nemprimjereni, ali da je on u suštini govorio u svoje ime i o svom životu, objavio je Guardian.\nMinistarstvo zdravstva i socijalne skrbi Japana izdvaja velike sume novca za brigu o starim ljudima. Također, u Japanu je sve veći broj ljudi koji umiru sami.\nVlada planira smanjiti socijalne izdatke u narednom budžetu, koji bi trebao biti izglasan do aprila ove godine.\nInače, ovo nije prvi put da Aso, koji je jedan od najbogatijih ljudi u Japanu, uputi takve komentare na račun starijih ljudi.\nOn je 2008. godine, kada je bio premijer, istakao da bi se starci trebali bolje čuvati, a ne bacati novac poreznih obveznika tako što neprestano idu ljekarima.\n"Stalno viđam ljude koji imaju 67 ili 68 godina kako odlaze ljekarima. Što bih ja plaćao za ljude koji samo jedu i piju i ništa ne rade? Ja svakodnevno hodam i bavim se drugim stvarima, i opet plaćam porez", rekao je tada.\nTakođer, 2001. godine je kazao kako bi želio da Japan postane uspješna zemlja u kojoj bi živjeli bogati Jevreji.\nprije 6h 42m 41\nprije 7h 17m 12\nprije 7h 31m 115\nprije 7h 44m 11\nprije 8h 23m 154


Hongkonški turizam plaća danak protesta, 40% manje gostiju\nTanjug 15. januara 2020. 14:11\nHONG KONG – Broj turista u Hong Kongu pao je za skoro 40 odsto u drugoj polovini prošle godine usled antivladinih protesta i sukoba policije i demonstranata, izvestsava agencija AP.\nOdbor za turizam Honga Konga saopštio je danas da je broj gostiju koji posećuju azijski finansijski centar počeo da pada u julu kada su izbili protesti protiv predloga zakona koji dozvoljava izručenja Kini.\nPrivreda Hong Konga je pala u recesiju, a ministar finansija Pol Čan je rekao na jednom forumu u ponedeljak da vlada procenjuje da će ekonomski rast za 2019. pasti na minus 1,3 posto, što predstavlja veliki gubitak za ovaj azijski trgovinski, finansijski i turistički centar.\nNajveće gubitke pretrpeli su turizam, ugostiteljstvo i maloprodaja, pri čemu je promet u prodavnicama u oktobru i novembru bio manji za 26 odsto u odnosu na iste mesece 2018. godine.\nIpak, predsednik udruženja hongkoške turističke privrede, I.K. Pang, poručio je u današnjem saopštenju, kako su preneli tamošnji mediji, da „ima potpuno poverenje“ u otpornost i privlačnost Hong Konga kao svetske putničke destinacije.


Federalno ministarstvo obrazovanja i nauke/znanosti dodijelilo 1,28 miliona KM za oblast nauke\nDatum obavijesti: 28/05/2018\nU organizaciji Federalnog ministarstva obrazovanja i nauke / znanosti, u ponedjeljak, 28.05.2018. godine, u Mostaru, upriličeno je potpisivanje ugovora o finansiranju / sufinansiranju programa i projekata u oblasti nauke u 2018. godini od značaja za Federaciju Bosne i Hercegovine.\nUgovore je potpisala federalna ministrica obrazovanja i nauke/znanosti prof.dr. Elvira Dilberović s ovlaštenim predstavnicima osam javnih visokoškolskih i naučnih ustanova u Federaciji BiH, a Ministarstvo je za ove namjene u Budžetu za 2018. godinu osiguralo sredstva u ukupnom iznosu od 1.280.000,00 KM.\nUgovori su potpisani sa svih šest javnih univerziteta u Federaciji BiH - Univerzitet u Sarajevu (480.000,00 KM), Univerzitet „Džemal Bijedić“ u Mostaru (128.000,00 KM), Sveučilište u Mostaru (176.000,00 KM), Univerzitet u Bihaću (112.000,00 KM), Univerzitet u Zenici (144.000,00 KM), Univerzitet u Tuzli (208.000,00 KM) – te sa Franjevačkom teologijom Sarajevo ( 16.000,00 KM) i Univerzitetskim kliničkim centrom Sarajevo (16.000,00 KM).\nU oblasti nauke, okončan je i Javni poziv za podršku radu ostalih javnih naučnih ustanova te naučnih društava, kao i za otkup novije naučne literature od komercijalnih izdavača s područja FBiH, za što je osigurano 130.000,00 KM te Javni poziv za dodjelu podrške programima i projektima institucija nauke i kulture od značaja za BiH, u ukupnom iznosu od 1.050.000,00 KM.\nTakođer, Federalno ministarstvo obrazovanja i nauke / znanosti je u Budžetu za ovu godinu osiguralo i sredstva za finansiranje naučnoistraživačkih i istraživačkorazvojnih projekata, uzimajući u obzir sveukupni značaj i razvojne prioritete Federacije BiH u različitim naučnim oblastima.\nUkupno posjeta: 1660284


VILA LEMAR (ex. Diana) - Sarti / Sitonija\nVila Lemar (ex Diana) Sarti - Vila Lemar je idealno pozicionirana, ovo je jedna od malobrojnih vila koja se nalazi na 20m od plaže, u novom delu mesta. Vila je renovirana u potpunosti za sezonu 2020. Raspolaže dvokrevetnim, trokrevetnim I četvorokrevetnim studijima, kao I četvorokrevetnim apartmanima, od kojih većina ima bočni pogled na more, a smešteni su na visokom prizemlju ili prvom spratu. Svaka smeštajna jedinica poseduje kompletno opremljenu kuhinju, kupatilo/wc, terasu, TV, WiFi internet i klima uređaj (uz doplatu na licu mesta, od 5€ dnevno).\nVila Lemar je idealno pozicionirana, ovo je jedna od malobrojnih vila koja se nalazi na 20m od plaže, u novom delu mesta. Opis: Vila je renovirana u potpunosti za sezonu 2020. Raspolaže dvokrevetnim, trokrevetnim I četvorokrevetnim studijima, kao I četvorokrevetnim apartmanima, od kojih većina ima bočni pogled na more, a smešteni su na visokom prizemlju ili prvom spratu. Svaka smeštajna jedinica poseduje kompletno opremljenu kuhinju, kupatilo/wc, terasu, TV, WiFi internet i klima uređaj (uz doplatu na licu mesta, od 5€ dnevno).\nKuhinja, Kupatilo, Internet, Balkon / Terasa\nVaš utisak za: VILA LEMAR (ex Diana) - Sarti / Sitonija


UIA pokreće letove ka Černobilju | Avio Press\nUIA pokreće letove ka Černobilju\nUkraine International Airlines planira da uvede letove ka nigde po uzoru na velike svetske avio-kompanije koje su organizovale slične događaju. UIA će svojim putnicima omogućiti obilazak Černobilja, mesta velike nuklearne katastrofe. Embraer E195 će poleteti iz Kijeva i leteće severno uz reku Dnjepar a na samom severu zemlje se nalazi i uništena elektrana.\nLet je zakazan za 7. mart a sva mesta su već rezervisana. UIA će najverovatnije, zbog velike potražnje, organizovati još jedan polazak i to 13. marta. Putnike koji su imali sreće da kupe karte za ovaj specijalni let očekuje posebno iskustvo. Iz kompanije su saopštili da će Embraer leteli na svega 900 metara nadmorske pa će putnici imati dobar pogled na reku i sam Černobilj.\nAerodromi Crne Gore sa rekordnim gubicima\nUAE sertifikovali MAX


Gradski Servis 11. 10. 2017. 12:57:52\nPre nedelju dana gledateljka je u Maksiju u Bloku 61, MZ „Kozara“ kupila kesicu bosiljka od 5 grama i platila je 13 dinara. Posle je otišla da kupi bosiljak i prijateljici, ali je ta ista kesica koštala 47 dinara. Kada je uočila razliku u ceni gledataljka je trebala da obavesti tržišnu inspekciju kojoj je […]\nPre nedelju dana gledateljka je u Maksiju u Bloku 61, MZ „Kozara“ kupila kesicu bosiljka od 5 grama i platila je 13 dinara. Posle je otišla da kupi bosiljak i prijateljici, ali je ta ista kesica koštala 47 dinara.\nKada je uočila razliku u ceni gledataljka je trebala da obavesti tržišnu inspekciju kojoj je mogla lako da dokaže nepravilnost ukoliko je posedovala fiskalni račun. Zato preporučujemo da to pokuša i sada, iako je prošlo više od nedelju dana, i podnese prijavu na osnovu koje bi tržišna inspekcija mogla da reaguje.


Injekcija zaustavlja krvarenje od puščane rane za 15 sekundi | Centar za razvoj kreativnosti CEZAR\nFebruary 6, 2014 February 6, 2014 webmaster\nInjekcija zaustavlja krvarenje od puščane rane za 15 sekundi\nFirma RevMedx je proizvela jednostavan džepni medicinski gadget po imenu Xstat koji je pre svega namenjen vojnicima na ratištu, za potrebe brzog tretmana rana od metaka i drugih manjih projektila. Xstat izgleda poput injekcije u kojoj se nalaze mali medicinski sunđeri koji su prekriveni hemostatičnim premazom.\nOdmah nakon ranjavanja, vojnik može sam u povređeno mesto ubrizgati sunđerčiće koji će povećati svoj volumen, izvršiti kompresiju rane i zaustaviti krvarenje. RevMedx kaže kako je krvarenje najčešći razlog smrti na ratištima, te mnogi ranjenici umiru samo zbog toga jer im na vreme nije bilo zaustavljeno, čak i kada su same rane male i uz pravovremeno pružanje medicinske pomoći neopasne po život.\nOvaj projekt je finansiran od strane Special Operations Command odseka američke vojske, pa će se Xstat naći u džepovima svih američkih vojnika, no RevMedx veruje kako će njihov proizvod vrlo brzo stići i na civilno tržište, gde bi se mogao naći u svim kompletima prve pomoći, u našim automobilima i domovima.\nGlobalno zagrevanje utiče na navigaciju šišmiša\nŠta može doneti 2014. u svetu tehnologije?\nSumnjivi patent hladne fuzije otkupila ozbiljna firma\nOdabrali 1058 učesnika među kojima traže stanovnike Marsa\nPrevious Virtuelni balkoni na luksuznom kruzeru\nNext Japanci testiraju video emitovanje u 360 stepeni


Crippled Corner: OUR SONS\nOUR SONS Johna Ermana je bila topical LGBT drama iz vremena kada je AIDS još uvek bio smrtna presuda i govori o majci gej sina koju igra Julie Andrews koja odlazi u Arkansas da proba da nagovori majku njegovog ljubavnika koji je na samrti - igra je Ann-Margret da dođe i obiđe ga poslednji put.\nJulie Andrews i Ann-Margret igraju junakinje čiji su odnosi u današnjoj kulturi verovatno opšte mesto i cela emancipacijska priča sa sofisiticiranom Julie koja pokušava da preumi “zatucanu” provincijalku Ann-Margret danas deluje reduntantno, ali u vreme izlaska ovog TV filma, to su još uvek bile relevantne teme.\nU tom smislu, i sionovi koje igraju Hugh Grant i Željko Ivanek, i majke, ovde su protagonisti priče koja nudi dosta toga novog u jednom miljeu koji je tada još uvek u izvesnoj meri bio tabuiziran ali je s druge strane došao u fokus javnosi i ušao u fazi senzibilizacije javnosti za drugačije životne stilove.\nU vreme izlaska ovog filma, AIDS je odnosio niz žrtava, kako anonimnih tako i iz javnog života, pa je samim tim OUR SONS došao u pravom trenutku. Danas, naravno sve ovo deluje kao nekakav školski film.\nU svakom slučaju, sa četiri inspirisana glumca u centru, John Erman je snimio televizijski film kog je život umnogome prevazišao jer sada ni HIV više nije tako opasan kao tada a položaj LGBT populacije je drugačiji, ali na svu sreću ono što donose likove nije neistinito i samim tim nije passe.\nPosted by doba_nevinosti at 4:41 PM


“Muzeji za 10” - radost za ljubitelje umetnosti i sve je besplatno - Rebelgrade\n“Muzeji za 10” – radost za ljubitelje umetnosti i sve je besplatno\nPočetna » Kultura » Izložbe » “Muzeji za 10” – radost za ljubitelje umetnosti i sve je besplatno\nManifestacija „Muzeji za 10“ je nacionalna muzejska inicijativa koju koordinira Nacionalni komitet ICOM Srbija.\nNajveća muzejska inicijativa na teritoriji Srbije jedinstvena je u evropskom kulturnom prostoru. Osmišljena je s idejom bliže saradnje i zajedničkog nastupa muzeja u Srbiji sa ciljem efikasnijeg rada, veće vidljivosti, kao i čvršće povezanosti s lokalnom zajednicom.\nObjediniće obeležavanje Evropske noći muzeja (četvrtak, 14. maj), Međunarodnog dana muzeja – (sreda, 18. maj), kao i Nacionalne nedelje muzeja – (14-20. maj).\nMuzej Narodnog pozorišta takođe će učestvovati na Manifestaciji „Muzeji za 10“ i tokom sedam dana prikazaće bogat program čiji će se sadržaj zasnivati na baštini nacionalanog teatra koja se čuva i neguje kroz istoriju.\nProgrami će se odvijati na više lokacija unutar kuće, a publika će imati mogućnost da upozna teatar i sa one druge strane koju ne poznaje. Кroz unutrašnjost zgrade Narodnog pozorišta će ih voditi stručni predavači koji će ih upoznati sa određenim tajnama nastanka pozorišne umetnosti.\nSvim danima u toku Manifestacije, osim 14. maja, Muzej će biti otvoren od 11-18 časova, a za publiku koja posećuje predstave na Velikoj sceni pre i tokom prve pauze predstave.\nTokom sedam dana programa u preko 60 gradova i mesta Srbije, više od 120 učesnika na preko 180 lokacija priprema brojne sadržaje.\nFokus je na ulozi muzeja kao jedinstvenih mesta otkrića gde se pored učenja o prošlosti otvaraju vidici za nove ideje, što ujedno predstavlja dva suštinska koraka u izgradnji bolje budućnosti.


Evropske utakmice Zvezde i Partizana pred "vječiti derbi"\nEvropske utakmice Zvezde i Partizana pred “vječiti derbi”\nČetvrtak, 16.09.2021., 18:25 Četvrtak, 16.09.2021., 17:25\nCrvenu zvezdu i Partizan očekuju evropske premijere, “crveno-bijeli” u Beogradu dočekuju Bragu od 18.45 u Ligi Evrope, dok “crno-bijeli” na Kipru od 21 sat očekuje duel sa Anortozisom u prvom kolu Lige konferencija.\nBeogradski klubovi će najprije započeti takmičenje u Evropi, a već u nedjelju od 18 časova ih očekuje prvi ovosezonski “vječiti derbi”. Biće ovo još jedan odličan pokazatelj gdje se trenutno nalaze srpski klubovi pred direktan okršaj u Superligi Srbije.\nAleksandar Stanojević, trener Partizana, neće moći da računa na tri igrača koji su mogli da budu i dio startne postave. Sejduba Suma se još uvijek nije oporavio od povrede protiv Santa Klare, a dodatno je stanje pogoršao nastupom za Gvineju.\nDanila Pantića i dalje muči primicač, dok Nemanja Miletić tri i po mjeseca nije imao takmičarske mečeve, pa i dalje hvata pravu formu.\n– Ne zanemarujemo činjenicu da iskustva naših klubova na Kipru minulih godina nisu bila dobra, pa ulazimo u meč maksimalno oprezni i motivisani. Sa poštovanjem, prvenstveno prema našem klubu, kao i evropskom takmičenju. Moraćemo nekoliko igrača da rotiramo, imamo mečeve na tri dana i gledaćemo da sastav iskombinujemo računajući oba meča koja slijede – rekao je Stanojević.\nKiprani bi mogli da budu glavni rival “crno-bijelima” za izlazak iz grupe u kojoj je prvi favorit za prolaz Gent.\nKljuč pobjede “crno-bijelih” leži u zaustavljanju Amra Varde, ljevokrilnog napadača, dok će u napadu biti najbitnije da se probije Nikoloz Ninua. Oba igrača su stigla iz PAOK, pa će biti silno motivisani da pokažu sve kvalitete u Ligi konferencija.\nZvezda takmičenje u Ligi Evrope počinje protiv portugalske Brage, a neće moći da računa na Milana Pavkova koji je zablistao u kvalifikacijama za evropska takmičenja.\nKo sudi Zvezdi i Partizanu?\nSudija iz Škotske Džon Biton biće glavni arbitar utakmice između fudbalera Crvene zvezde i Brage na startu grupne faze Lige Evrope, dok će na meču Partizana protiv Anortozisa debitovati Peter Kjesgard. Biton znak UEFA nosi od 2012. godine, a u avgustu 2017. sudio je meč u kvalifikacijama za Ligu Evrope Partizan – Videoton, koji je završen bez golova. Utakmicu Lige Konferencija Anortozis – Partizan (četvrtak 21:00) sudiće mladi danski arbitar, meč u Nikoziji biće mu prvi u grupnoj fazi nekog evropskog takmičenja.\n“Crveno-bijeli” su do sada tri puta igrali protiv tima iz Portugala. U kvalifikacijama za Kup UEFA je Zvezda 2005. godine prošla dalje nakon dva remija (0:0, 1:1), dok je u sezoni 2007/2008 slavila u grupnoj fazi sa 2:0.\nZvezda je, u prvih sedam kola domaćeg prvenstva, upisala šest pobjeda i jedan remi, a Braga se nalazi u promenjivoj formi.\nPortugalci su upisali dvije pobjede, dva remija i jedan poraz, a dodatni problem je odsustvo Rikarda Horte, najboljeg fudbalera koji se ne zna kada će se vratiti na teren. Upravo zbog toga na stadionu “Rajko Mitić” provijava optimizam da bi “crveno-bijeli” mogli da iznenade favorizovanog rivala i naprave važan korak ka proljeću u Evropi.\nNajvrijedniji dio tima je odbrana ispred koje nastupa Al Musrati, a tu su i Diogo Leite i Galeno, pa će Zvezda imati dodatne poteškoće da probije bedem Portugalaca.\nZvezda želi da nastavi niz dobrih rezultata i da drugu sezonu zaredom dođe do nokaut faze Lige Evrope, pa će zbog toga osluškivati i rezultat meča Midtjilanda i Ludogoreca koji se igra u istom terminu.\nTrener Dejan Stanković će tako morati da pronađe pravu kombinaciju za duel sa portugalskim klubom, pa ne bi bilo nikakvo iznenađenje da El Fardu Ben ovog puta igra u samom špicu.\nLiga Evrope, F grupa, 1. KOLO\nCrvena zvezda – Braga 18:45\nMidtjiland – Ludogorec 18:45\nLiga konferencija, B grupa, 1. KOLO\nFlora – Gent 18.45\nAnortozis – Partizan 21:00


Sky News: Rusija 'povezana' sa pokušajem državnog udara u Crnoj Gori | Autonomija\nSky News: Rusija ‘povezana’ sa pokušajem državnog udara u Crnoj Gori\nNovinar britanske medijske kuće piše da je imao uvid u "dokaz", nazivajući ga poslednjim delićem slagalice\nSky News je objavio fotografije iz pasoša jednog od dva osumnjičena državljanina Rusije za pokušaj terorizma u Crnoj Gori tokom izbora koje ga, kako se navodi, povezuju s ruskom vojskom.\nNovinar britanske medijske kuće piše da je imao uvid u „dokaz“, nazivajući ga poslednjim delićem slagalice. Reč je pasošu koji pripada jednom od dvojice osumnjičenih, i koji sugeriše da je koristio lažni identitet kako bi organizovao državni udar.\nU starom pasošu piše da se on zove Eduard Šišmakov i da radi kao vojni ataše u ruskoj ambasadi u Poljskoj.\nMeđutim, u pasošu koji je izdat u avgustu 2016. godine, samo dva mjeseca prije pokušaja puča, kraj fotografije istog čovjeka, sa istim datumom rođenja, piše drugo prezime – Širokov.\nZapadne obavještajne službe ovo smatraju dokazom da je Širokov radio za Glavnu obavještajnu upravu (GRU) Ruske Federacije i da je povezan sa Moskvom.\nTakođe, poljske vlasti su za Sky News potvrdile da su Šimrakova izbacile iz zemlje 2014. godine.\n“Želimo da vas informišemo da je Eduard Vladimirovič Šišmakov identifikovan kao službenik GRU i u oktobru 2014. godine poljska Vlada ga je proglasila za personu non gratu”, navodi se u dopisu za Sky News.\nSpecijalno državno tužilaštvo Crne Gore ranije je raspisalo potjernice za dvojicom ruskih i trojicom srpskih državljana zbog stvaranja kriminalne organizacije i terorizma u pokušaju.\nNa konferenciji za novinare održanoj u studenome glavni specijalni tužilac Milivoje Katnić kazao je da su organizatori kriminalne grupe, koja je trebala izvesti terorističke napade i nerede na dan izbora 16. oktobra, iz Rusije, dodajući da ne postoje dokazi da je i država Rusija umiješana.\nSaopštio je i da je organizator članovima kriminalne grupe „jasno izdao naređenje da se premijer Crne Gore likvidira“.\nOn je tada naveo da su nadležni državni organi otkrili da je formirana kriminalna organizacija na teritoriji Srbije, Crne Gore i Rusije radi, kako je kazao, „vršenja određenih kaznenih djela – terorizam“.\n„Organizatori te grupe, iz Rusije, su kao početnu maksimu uzeli da se vlast u Crnoj Gori na čelu s premijerom Milom Đukanovićem ne može promijeniti na izborima, već da se treba nasilno srušiti. Radi tog nasilnog rušenja legalno izabrane vlasti formirali su kriminalnu organizaciju radi vršenja terorističkog akta, koji su planirali izvršiti 16. listopada u 23 sata navečer“, kazao je Katnić.\nRusija odbacuje bilo kakvo dovođenje u vezu sa ovim događajem, a zvanični Kremlj navode opisuje kao „apsurdne“.


Otvoren sajt preko kojeg se radnici privatnog sektora mogu prijaviti za 100 evra - Gorapress.net\n22.04.2022. u 00:44\nOtvoren sajt preko kojeg se radnici privatnog sektora mogu prijaviti za 100 evra\nOtvoren je sajt preko kojeg se radnici privatnog sektora mogu prijaviti za beneficiju od 100 eura, u okviru najnovijeg Vladinog paketa.\nMinistarstvo finansija, rada i transfera saopštilo je građanima da je otvorilo pristupnicu za podršku radnicima koji ne primaju platu iz državnog budžeta.\nPrijava za podršku vršiće se elektronski, popunjavanjem obrasca sa ličnim podacima zaposlenog na sljedećem linku:\nPodaci moraju biti tačni, a bankovni račun mora biti na ime korisnika. U suprotnom, ako su popunjeni podaci netačni, uključujući i broj bankovnog računa, onda podnosilac zahtjeva neće moći koristiti subvenciju.\nKvalifikacioni uslov za podršku iz ove mjere je da je zaposleni prijavljen kao zaposlen u poreskom periodu februar 2022. godine.\nZaposleni koji su prijavljeni od strane poslodavca u poreskom periodu mart 2022. godine, mogu se prijaviti, ali će moći da dobiju subvenciju tek nakon što se prijave za poreski period april i maj, što znači da mogu dobiti subvenciju na kraju mjeseca juna 2022.\nPrijava za podršku iz ove mjere biće otvorena od 21. aprila do 20. maja 2022. godine.\nMinistarstvo je saopštilo da zaposleni u javnom sektoru koji primaju platu iz državnog budžeta ne moraju da se prijavljuju jer će subvenciju dobiti uz aprilsku platu.\nOvom mjerom Paketa za privredni preporod, Vlada pruža podršku svim radnicima u privatnom sektoru sa paušalnim iznosom od 100 eura. Dakle, kao rezultat ove podrške, radnici u privatnom sektoru koji se prijave za beneficije i koji primaju primarnu platu do 1.000 evra, dobiće iznos od 100 evra.


Vijeće naroda /Zakon o ćirilici i srpskom jeziku ide na Ustavni sud RS / Radio Sarajevo\nFoto: Arhiv/Radiosarajevo.ba/Narodna skupština RS usvojila sporni akt\n15. 10. 2021. u 23:20:00 Radiosarajevo.ba\nZakon o zaštiti, očuvanju i upotrebi jezika srpskog naroda i ćiriličnog pisma bit će proslijeđen Ustavnom sudu Republike Srpske nakon što na današnjoj sjednici Zajedničke komisije Narodne skupštine i Vijeća naroda RS nije postignuta saglasnost.\n"Budući da na sjednici nije postignuta saglasnost u pogledu razmatranog zakona, predmet je proslijeđen Ustavnom sudu Republike Srpske – Vijeću za zaštitu vitalnog interesa radi donošenja konačne odluke", saopćeno je iz Vijeća naroda.\n... / Narodna skupština RS-a spremila inicijativu o mogućim rješenjima u BiH\nNarodna skupština RS usvojila je 15. septembra Zakon o zaštiti, očuvanju i upotrebi jezika srpskog naroda i ćirilićnog pisma.\nTagovi: Narodna skupština RS Ustavni sud RS ćirilica\n! / Narodna skupština RS usvojila rebalans budžeta za 2020. godinu


Koštunica protiv regionalizacije Srbije | Srbija\nKoštunica protiv regionalizacije Srbije | Mondo Portal\nKoštunica protiv regionalizacije Srbije 0 Podeli Podeli na facebook Podeli na twitter Podeli na viber Pošalji na mail\n28.11.2010. / 15:29 15:32\nKoštunica protiv regionalizacije Srbije\n"Mi danas pozivamo vlast da odustane od pogubne ideje da se Srbija, čiji je teritorijalni integritet EU ozbiljno ugrozila, cepka i razgrađuje na regione", poručio je Vojislav Koštunica predstavljajući "Lokalni program razvoja opština, gradova i sela 2011.-2016."\nLider Demokratske stranke Srbije (DSS) Vojislav Koštunica izjavio je danas da je garant ravnomernog razvoja Srbije razvoj lokalnih samouprava - opština, gradova i sela, a ne podela na regione.\n"Snažan razvoj lokalne samouprave predstavlja jedini pravi put kojim Srbija treba da ide i on je utvrđen Ustavom", rekao je Koštunica predstavljajući "Lokalni program razvoja opština, gradova i sela 2011.-2016."\nPrema njegovim rečima, umesto da poštuje Ustav i gradovima vrati lokalnu imovinu i izvorne prihode i tako sprovede decentralizaciju, sadašnja vladajuća koalicija izmišlja nove podele u zemlji na regione i zagovara promenu Ustava.\n"Mi danas pozivamo vlast da odustane od pogubne ideje da se Srbija, čiji je teritorijalni integritet EU ozbiljno ugrozila, cepka i razgrađuje na regione", poručio je predsednik DSS-a i dodao da se, umesto regionalnih skupština, vlada i birokratija, koje će finansirati građani, treba posvetiti razvoju lokalnih samouprava.\nPrema njegovim rečima, svako dalje ekonomsko propadanje gradova i sela dovodi u pitanje egzistencijalni minimum građana i ugrožava državne i nacionalne intrese zemlje.\n"Ko danas u Srbji može i na osnovu kojeg ekonomskog programa da pokrene privredu i vrati značaj lokalnim jednicama? Da li je to sadašnja vlada ili možda rekonstruisana ili ekonomski oporavak zemlje može doneti deo opozicije koji još nije napravio ekonomski program", naglasio je Koštunica.\n"Lokalni program razvoja opština gradova i sela 2011.-2016." koje je DSS predstavio u "Bel Ekspo centru" obuhvata 21 grad u Srbiji i više od dva miliona građana koji u tim mestima žive.\nPrema recima Koštunice, prilikom izrade programa svakog konkretnog grada uzeti su u obzir socijalno i ekonomsko stanje, a potom su osmišljeni starteški prioriteti i razvojni projekti.\nLider DSS-a je najavio da će ta stranka napraviti projekte razvoja za sve gradove u Srbiji, posebno za Beograd i autonomnu pokrajinu Vojvodinu.\nPredsednik Ekonomskog saveta DSS-a Nenad Popović naveo je da programi razvoja koje je ta stranka pripremila predstavljaju najveći projekat strateškog formiranja na nivou opština ikada urađen u Srbiji.\n"Lokalni programi ekonomskog razvoja imaju više od 1.500 stranica i obuhvataju više od 500 projekata za unapređenje lokalne infrastrukture, uslova poslovanja, zapošljavanja i obrazovanja. To su realni projekti, planirani sa realnim budžetima opština", kazao je Popović.\nPrema njegovim rečima, programom su obuhvaćeni gradovi, poput Subotice, Vranja, Zaječara, Prijepolja, Kosovske Mitrovice, Zrenjanina, a pored Ekonomskog saveta DSS-a, a u izradi je učestvovalo 30 ekonomskih stručnjake koji nisu članovi te stranke, kao i više od 50 privrednika iz Srbije.\n"Programi koje smo sačinili nisu zbir lepih želja. Ne obećavamo nemoguće, ali njihovo sprovođenje traži odgovornost, rad i odricanje i vlast po meri problema koje treba rešiti - stručnu, odgovornu i nekorumpiranu, vlast u kojoj će DSS imati vodeću ulogu", naveo je Popović.\nOn je dodao da su lokalni programi razvoja DSS-a istovremeno izborni programi te stranke i izrazio uverenje da će na sledećim izborima birači ukazati poverenje projektima te stranke.\nPredstavljanu projekata lokalnog razvoja prisustvovali su i predstavnici 21 lokalnog odbora DSS -a, koji su, pred više od 1.000 ljudi, ukratko predstavili konkretne projekte za svaki grad.


Republika Srpska traži povlačenje tužbe BiH protiv Srbije i Crne Gore - 2003-10-01\nPoslanici Narodne Skupštine Republike Srpske usvojili su danas na posebnom zasijedanju parlamenta u Banja Luci Deklaraciju kojom se traži povlačenje tužbe Bosne i Hercegovine protiv bivše Jugoslavije za genocid pred Međunarodnim sudom pravde u Hagu.\nTužba Bosne i Hercegovine protiv Jugoslavije, odnosno Srbije i Crne Gore ne doprinosi pomirenju niti u Bosni i Hercegovini niti u regionu i stoga ju je neophodno povući a sve probleme je potrebno rjšavati dijalogom. Navodi se ovo,između ostalog u deklaracij,koju su danas većinom glasova usvojili poslanici Narodne Skupštine Republike Srpke a čije je detalje saopštio predsjednik parlamenta, Dragan Kalinić.\n”Sporom BiH sa Srbijom i Crnom Gorom pred Medjunarodnim sudom pravde, koji je pokrenut i vodi se bez saglasnosti Republike Srpske, i srpskog naroda u BiH grubo je narušen princip ravnopravnosti i konstitutivnih naroda. Legitimni predstavnici srpskog naroda nisu konsultovani kada je tužba podnešena, a ni u vodjenju spora. Tužba BiH protiv Srbije i Crne Gore pred Medjunarodnim sudom pravde je neprihvatljiva za predstavnike srpkog naroda, jednog od tri konstitutivna naroda BiH.“ U deklaraciji se takođe navodi da se ovom tužbom ugrožava i postojanje Republike Srpske,odnosno dejtonski sporazum, naglasio je Kalinić: Tužba BiH pred Medjunarodnim sudom pravde je de facto tužba protiv Republike Srpske i suštine Daytonskog mirovnog sporazuma. To jednostavno nije moguće. Republika Srpska i srpski narod u BiH ne mogu biti istovremeno i entitet, odnosno dio države tužioca i tužena strana.\nZbog svega toga poslanici Narodne Skupštine su zatražili da Predsjedništvo Bosne i Hercegovine i državni parlament stave na dnevni red svojih sjednica odluku o povlačenju ili ratifikaciji tužbe B i H protiv Srbije i Crne Gore i time,kako se ističe u deklaraciji,otvore raspravu predstavnika tri naroda o daljoj sudbini ove tužbe.Protiv ove deklaracije glasali su bošnjački poslanici u Narodnoj Skupštini.


Korupcija i političko pokroviteljstvo su deo političkog sistema u BiH | Novine Toronto\nKorupcija i političko pokroviteljstvo su deo političkog sistema u BiH\nVisoki predstavnik međunarodne zajednice u BiH Valentin Incko izjavio je da je međunarodna zajednica isfrustrirana što su korupcija i političko pokroviteljstvo u BiH očigledan deo političkog sistema s veoma malo posledica po one koji su u nju uključeni.\n"Moj je utisak da oni ne pokušavaju sistematski rešiti probleme u pravosuđu, već radije povremeno izražavaju sumnju u njega ili čak dovode u pitanje samo postojanje određenih pravosudnih institucija. Često pokušavaju obezbediti da se određeni predmeti prebace na pravosudne organe na nižem nivou, koji su bliži njihovom centru moći", rekao je Incko u intervjuu za banjalučke Nezavisne novine.\nOn je rekao da su u BiH potrebne jake i efikasne pravosudne institucije na svim nivoima, kojima građani mogu verovati, koje rade nezavisno i profesionalno, tako da svi mogu biti jednaki pred zakonom.\nIncko je rekao da u BiH postoje pozitivni trendovi koji se tiču evropskih integracija, dok je, s druge strane, bilo negativnih dešavanja koja su "odvukla pažnju i energiju".\nOn je rekao da se ta negativna dešavanja odnose na odluku o podnošenju zahteva Međunarodnom sudu pravde u Hagu za reviziju presude protiv Srbije, referendum o Danu RS, koji je sproveden protivno odluci Ustavnog suda BiH, kao i na priču o teritorijalnoj reorganizaciji u BiH.\n"Vidimo da su političari na svim stranama i u oba entiteta daleko više okrenuti nacionalističkim pitanjima koja dele ljude, umesto promenama koje bi bile pozitivne za zemlju, promenama koje bi donele veći ekonomski prosperitet i veću integraciju u EU", rekao je visoki predstavnik.\nOn je rekao da njegovu zabrinutost zbog stanja u BiH deli većina predstavnika zemalja članica Saveta za primenu mira (PIC), jer "neki političari produbljuju podele i podrivaju institucije time što stalno otvaraju pitanja koja vode podelama".\n"Međunarodna zajednica je čvrstog uverenja da ovaj negativan trend treba što pre promeniti. Vreme koje je ostalo do izbora treba iskoristi da se reše otvorena pitanja, kao što su provođenje odluke u slučaju 'Ljubić', 'Sejdić i Finci', te druge odluke Evropskog suda za ljudska prava, zatim Mostar, Zakon o akcizama", rekao je Incko.\nOn je ocenio da se političke stranke moraju uzdržati od preranog ulaska u predizbornu kampanju, kao i da ostatak ove godine i polovinu sledeće moraju iskoristiti kao priliku da se sprovedu pozitivne reforme.\nIncko je rekao da Kancelarija visokog predstavnika (OHR) ostaje u BiH sve dok ta zemlja ne ispuni uslove koje je pred nju postavila međunarodna zajednica, definisane kao "5+2", od kojih je jedan od ključnih uslova i "pozitivna procena političke situacije".\n"Zaključak je da OHR ostaje kao instrument međunarodne zajednice da odgovara na izazove u BiH", rekao je visoki predstavnik u BiH.